
Postquam  nisi  singula  persequendo  ad  universum  perve- 
niri non  posse  recte  perspexerunt,  homines  docti,  qui  gram- 
maticae latinae  perfectioni  operam  dant,  recentioribus  tem- 
poribus magis  quam  antea  studia  conferre  coeperunt  ad  sin- 
gulorum scriptorum  diversa  dicendi  genera  pervestiganda  et 
inter  se  comparanda.  Iam  vero  quamquam  in  numero  eorum 
scriptorum,  ad  quos  praecipue  illa  studia  adhuc  pertinuerunt, 
etiam  Cornelius  Tacitus  habendus  est,  tamen  in  sermone  eius 
permulta  supersunt,  quae  accuratius  perquirantur  necesse  sit. 
Quin  etiam  nunc  demum,  postquam  Wolfinius* 1)  vir  doctissi- 
mus nuperrime  primum  viam  ac  rationem  demonstravit,  quae 
cum  omnino  tum  vel  maxime  in  Taciteo  stilo  perscrutando 
et  definiendo  adhibendae  essent,  studiis,  quae  huc  spectant, 
firmum  subjectum  est  fundamentum.  Equidem,  qui  cum  nonnulla- 
rum causalium  conjunctionum  tractarem  apud  Tacitum  usum, 
pro  mea  parte  aliquantulum  in  medium  afferre  conatus  sum, 
Woelflinii  praecepta,  quatenus  hoc  fieri  poterat,  secutus  im- 
primis historicum  Taciti  scriptorum  ordinem  servare  studui. 
Ceteris  de  libris,  qui  mihi  hanc  dissertationem  componenti 
usui  fuerunt,  cum  eos  semper  sub  textu  annotaverim,  plura 
verba  facere  non  opus  est. 

Haec  sola,  priusquam  ad  rem  ipsam  accedamus,  addere 

liceat. 


q Philologas  XXV  p,92— 134.  XXVI  p.  92—166.  XXYII  lio  149. 

1 


Aptissime  materiam,  deinceps  pertractando  singulas  par- 
ticulas, disposuerim  necne,  nescio,  sed  credo  dilucidissime. 
Praeterea  quod  attinet  ad  ipsam  rerum  explicationem,  non- 
nulla vereor  ne  paullo  levius  et,  ut  ita  dicam,  exterius  atti- 
gisse videar.  Sed  hoc  non  solum  prorsus  vitari  non  potuisse,, 
sed  interdum  etiam  ad  brevitatem  et  perspicuitatem  augendam  ( 
valuisse  existimo. 

Quibus  praemissis  nil  obstat,  quominus  in  medias  res 
eamus  atque  initium  ab  usitatissima  conjunctionum  causalium, 
quae  est  „quia“  sumamus. 


7: 


§•  1. 

Quia. 

Quamquam  conjunctionem  causalem  „ quia “,  si  genera tim 
velis  atque  universe  iudicare,  apud  Tacitum  eodem  fere  modo, 
quo  apud  ceteros  scriptores  non  solum  argenteae  sed  etiam 
aureae  latinitatis,  adhiberi  censendum  est,  tamen  etiam  in 
huius  particulae  usu  non  pauca  inveniuntur,  quae  proprio  scrip- 
toris dicendi  generi  tribuantur  necesse  sit.  Atque  ea  quidem, 
quae  minus  usitate  dicta  sunt,  pertinent  cum  ad  ipsius  par- 
ticulae, tum  ad  modorum,  qui  ei  adiunguntur,  usum. 

I. 

Primum  igitur,  neglecta  modorum  ratione,  exponere  co- 
nabor, quatenus  conjunctionis  „quia“  apud  Tacitum  usus  a 
vulgari  sermone  abhorreat. 

Iam  quidem  ante  omnia  demonstrandum  est,  haud  pauca 
inveniri  in  Taciti  scriptis  exempla  ubi,  „quia“  significationem 
atque  usum  aliarum  causalium  conjunctionum  habeat ; deinde 
agendum  erit  de  nexu,  quo  causalia  enuntiata  a „quia“  pen- 
dentia conjunguntur  cum  aliis,  quae  causam  aliquam  expri- 
munt, vocibus;  denique  ad  nonnullos  peculiares  locos  expli- 
candos pauca  dicenda  erunt. 

1.  „Quia“  aliarum  conjunctionum  locum  obtinet. 

a)  „quia”  significat  „indem“  „dadurch  dass“,  id  quod 
usitate  particulis  „cum“ , „quod“  (sive  „eo  quod“)  exprimi 
solet.  Sic.  Ann.  III  9 „auxit  vulgi  iras,  quia  navem  adpu- 
lerat.“  ib.  XYI  23  „At  Baream  Soranum  iam  sibi  Ostorius 

Sabinus,  eques  Romanus  poposcerat  reum  ex  proconsulatu 
Asiae,  in  qua  offensiones  principis  auxit  justitia  atque  industria 
et  quia  portui  Ephesiorum  aperiendo  curam  insumpserat  vim- 
que inultam  omiserat44.  Quo  loco  enuntiata  a „quia“  penden- 
tia non  ad  „poposcerat  reum44  sed  eodem  modo  quo  Justitia 
atque  industria “ ad  „offensiones  auxit44  referenda  sunt.  Si- 
militer „ideo  quia44  „eo  quia44  pro  „bo  quod”  scriptor  posuit : 
Ann.  IV  52,  „correptamque  Graeco  versu  admonuit,  non  ideo 
laedi,  quia  non  regnaret44  (es  geschahe  ihr  kein  Unrecht,  in- 
dem=dadurch,  dass  sie  niclit  herrsche).  Ann.  XV  28  „quod 
eo  maxime  patuit,  quia  imperavit44  *). 

b)  „Quia44  pro  „ quod44  post  verba  „accusandi,”  „ laudandi,” 
similia  et  post  ea,  quae  affectum  aliquem  significant,  apud 
Tacitum,  ni  fallor,  rarissime  invenitur.  Mihi  quidem  haec 
duo  tantum  exempla  obviam  fuerunt:  Ann.  II  50  „Appuleiam 
Varillam,  sororis  Augusti  neptem,  quia  probrosis  sermonibus 
divum  Augustum . . . inlusisset,  majestatis  delator  arcessebat.44 
ib.  IV,  64  „ actaeque  ei  grates ....  quia  iuverat.44  De  eodem 
usu  apud  Plautum  Terentiumque  cf.  Lubbert2)  p.  101.  104, 
apud  Livium  Kuehnast3)  §.  374. 

c) .  „Quia”  particulae  „quoniam“  habet  significationem  „da 
nun  einmal44. 

Coniunctione  „ quoniam 44  plerumquqnon  tam  causa  aliqua, 
quam  res  aliqua  omnibus  satis  cognita  affertur,  quae  ad  eam 
rem  vel  actionem,  de  qua  agitur,  explicandam  aliquid  valet. 
Ita  autem  „quia”  dictum  est  H.  I.  15  „secundae  res  acrio- 
ribus stimulis  animos  explorant,  quia  miseriae  tolerantur,  fe- 


0 Scilicet  fieri  non  potest,  ut  omnes  locos,  quibus  „quia”  una  vel 
altera  utitur  significatione,  afferam,  praesertim  cum  subtiliter  hoc  distin- 
guere atque  accurate  haud  raro  sit  difficilius.  Immo  satis  esse  mihi 
videtur,  paucis  perspicuis  demonstrare  exemplis,  tales  significationum 
permutationes  in  coniunctionum  usu  apud  Tacitum  fieri. 

Praeterea,  ut  hoc  addam,  correlativa  apud  quia  sola  adhibet  eaque  raro 
Tacitus „eo’’ „ideo”.  „Eo“:  Agr.  22  H.  III 25.  Ann.  I 20,,Ideo“:  Ann- XIII, 
37.  XV  55  XVI  12.  „Propterea“  autem  „idcirco”  similia  non  invenies. 

2)  Lubbert,  die  Syntax  von  „quom”. 

8)  Kuehnast,  Livianische  Syntax. 

licitate  corrumpimur”.  Ib.  72  „et  haud  dubie  servaverat  (sc. 
filiam  Titi  Vinii)  non  clementia , quippe  tot  interfectis,  sed 
effugium  in  futurum,  quia  pessimus  quisque  diffidentia  praesen- 
tium mutationem  pavens  adversus  publicum  odium  privatam 
gratiam  praeparat”.  Iam  verbis  „ quia  — praeparat”  mirum  non 
esse  exponitur,  Tigellinum  illud  fecisse,  nam  pessimum  quem- 
que ita  agere ; causa  autem;  cur  Tigellinus  ita  se  gesserit,  om- 
nino non  inest.  - - Ut  in  his,  quae  attuli,  exemplis,  ita  inple- 
risque,  quae  huc  spectant,  sententiae  communes  continentur. 
Quo  simul  fit,  ut  indicativus  praesentis  ponatur,  etiamsi  verbum 
eius  enuntiati,  quod  ad  explicandum  talis  sententia  voce  „quia” 
adhibita  adiungitur,  praeteriti  alicuius  temporis  utitur  forma. 
Alia  autem  huius  usus  exempla  haec  sunt  H.  III,  58,  Ann. 
11,39.  42.  IV,  24.  VI,  16.  (22)  33.  (39)  XIII,  12,  XIV,  62.  XV,  7. 

Praeterea  „ quando”  item  usurpatum  invenitur  H.  IV,  6 : 
„erant  quibus  adpetentior  famae  videretur,  quando  etiam  sa- 
pientibus cupido  gloriae  novissima  exuitur”. 

d)  Aliquoties  „quia”  aliquod  additamentum  explicativum 
adiungit,  id  quod  usitatius  fit  per  coniunctiones  coordinantes 
„quippe”  vel  „enim”  (nemlich). 

Ann.  III,  17;  „sed  in  regressu  dispar  fortuna  fuit,  quia 
navium  quasdam  circumvenere  barbari”.  Ib.  XIV  22  : „nimia 
luxus  cupido  infamiam  Neroni  tulit,  quia  fontem  incesserat.  “ 
Quibus  locis  „quia”  causam,  cur  fortuna  dispar  fuerit,  cur 
cupido  Neroni  infamiam  tulerit,  non  introducit,  sed  verbis, 
quae  a „quia”  pendent,  quae  fuerit  illa  calamitas,  illa  cupido 
luxus,  explicatur. 

2.  Enuntiata  a „quia‘;  pendentia  et  causae  substantive, 
participialiter  etc.  expressae  coordinate  inter  se  coniunguntur. 

Ex  inconcinnitate1)  quadam  haud  raro  inter  enuntiata 
causalia  et  substantiva,  participia  etc.,  quibus  causa  aliqua  con- 
tinetur, parataxis  exsistit.  Ac  prout  utraque  pars  particulis 
„et”  („nec”)  vel  „sed”  (, /verum”)  vel  „an”  „seu”  „vel”  con- 


l)  Draeger  Tacit.  Synt.  §.  233. 

iungitnr,  copulativam  vel  adversativam  vel  disiunctivam  distin- 
guere licet  coordinationem. 

a)  „E  t q u i a“  („n  ecqui  a“)  praecedente  substantivi  abla- 
tivo vel  substantivo  cum  praepositionibus  „ob,”  „propter“con- 
iuncto  legitur  primum  H.  III 58  „quin  et  Caesarem  se  dici  voluit, 
aspernatus  antea,  sed  tunc  superstitione  (aus  Aberglauben) 
et  quia  in  metu  consilia  prudentium  et  volgi  rumor  iuxta  au- 
diuntur”. Saepius  talia  inveniuntur  in  annalium  libris  ut  IV 
15  „ob  quam  ultionem  et  quia  vindicatum  erat.”  ib.  24 
,, terrore  nominis  Romani  et  quia  Numidae  ferre  nequeunt”. 
Porro  IV  28.  VI  17.  (23)  XII  14.  XIII  45.  XV  38. 

Etiam  participia,  quibus  continetur  causalis  census  „et 
quia”  sequente  usurpantur,  ut  A.  XI  24  „quis  subactus  miles 
et  quia  — similia  tolerabantur”.  XIV  47  „Regulus  quiete  de- 
fensus et  quia  — erat”.  Commemoratu  autem  dignissimus  est 
hic  locus  Ann.  II  42,  quo  simul,  quantopere  diligat  Tacitus 
stili  variationem  i)?  dilucidissime  illustratur.  Ibi  enim  legitur : 
„ille  ignarus  doli  vel  si  intellegere  crederetur,  vim  metuens 
in  urbem  properat,  exceptusque  immiti  a principe  et  mox  accu- 
satus in  senatu  non  ob  crimina,  quae  fingebantur,  sed  angore, 
simul  fessus  senio  et  quia  regibus  aequa,  nedum  infima  inso- 
lita sunt,  finem  vitae  sponte  an  fato  implevit.” 

„Nec  quia”  H.  II  17  „nullo  apud  quemquam  Othonis 
favore  nec  quia  Vitellium  mallent”. 

„Et  quod“  (=undweil)* 2)  semel  modo  ita  adhibitum  re- 
peritur  Ann.  XIV  5 : „ turbatis  omnibus  et  quod  . . . impediebant.” 

b)  „Sed  quia”  post  causam  falsam  vel  tantum  cogita- 
tam ideoque  negative  expressam  corrigendi  causa  ponitur,  ut 
Agr.  9 , .nullis  in  hoc  suis  sermonibus  (nicht  ais  ob  er  in  sei- 
nen  Reden  darauf  hingedeutet  hiitte),  sed  quia  par  videbatur.” 
Similiter  Agr.  10  G.  5 In  historiis  non  legitur,  sed  in  anna- 
libus I 22.  II  37.  XI  11.  „verum  q u i a”  pro  „sed  quia”  Ann. 


*)  Boetticher  lex.  TaC.  proleg.  LXVIi  sqq. 

2)  Ut  facilius  comparare  possis,  ubi  fieri  poterit,  analogias,  quas 
in  usu  aliarum  coniunctionum  inveni,  stati m hic  adiungere  in  animo  est. 

I 58.  „Sed  quod”  Ann  VI  39  (45) : „nullam  ob  eximiam 
causam,  sed  quod  par  erat”. 

c)  „Seu  quia”  „vel  quia”  „an  quia”. 

„Seu  quia”  H.  III  62  „Fonteium  Capitonem  corruptum 
(weil  er  ihn  bestoclien  liatte)  seu  quia  corrumpere  nequiverat, 
interfecit.” 

„Seu  quod”  h.  V 4 „seu  principia  religionis  tradenti- 
bus Idaeis ...  seu  quod  — stella  Saturni  feratur”. 

„Seu  quia  — seu  quia“,  ut  hoc  addam,  bis  legitur  H. 
I 9.  34. 

„Vel  quia”  H.  IV  48:  „legatorum  vis  adolevit  diutur- 
nitate officii,  vel  quia  minoribus  major  aemulandi  cura  (sc.  esty’. 

„An  quia”1)  non  invenitur,  nisi  ter  in  annalium  libris : 
III  9 „ vitandae  suspicionis  an  quia  pavidis  consilia  in  incer- 
to sunt.”  IV  54  „donec  advertit  Tiberius,  forte  an  quia  au- 
diverat.” XIII  12  „fato  an  quia  praevalent  inlicita.” 

„vel  quod”  „an  quod”  nusquam  ita  posita  sunt. 

3.  De  nonnullis  locis,  qui  cum  inusitati  quiddam  habeant, 
explicatione  quadam  indigent. 

Loci,  quibus  enuntiatum  causale  subjecti  locum  tenere 
videtur,  ita  ut  „quia”  pro  „quod”  (derUmstand  dass)  positum 
esse  putari  possit,  hi  reperiuntur:  Ann.  II  44:  „Germanico 
alienatio  patrui  amorem  apud  ceteros  auxerat  et  quia  clari- 
tudine materni  generis  anteibat.”  Ib.  VI 9 (15) : „Constantia 
orationis,  et  quia  repertus  erat,  qui  efferret,  quae  omnes  ani- 
mo agitabant,  eo  usque  potuere,  ut  accusatores . . . multaren- 
tur”. Ib.  VI  29  (35):  „Nam  promptas  eiusmodi  mortes  metus 
carnificis  faciebat,  et  quia  damnati  publicatis  bonis  sepultura 
prohibantur  etc  ” Iam  quidem  si  in  his  locis  pro  „quia”  „quod” 
collocatum  esset,  eis  nihil  inesset  alieni.  Certe  „quod”  sae- 
pius ita  usurpatum  invenimus  ut  Ger.  43 : „Osos  Pannonica 
lingua  coarguit  non  esse  Germanos,  et  quod  tributa  patiuntur” ; 
item  H.  III  46  Ann  IV  18.  Sed  quamvis  hi  loci  illis  sint 


9 Quomodo  talia  additamenta  particula  „an”  facta  intellegenda 
essent,  praeter  alios  Woelflinius  exposuit,  cf.  Philol.  XXV.  p.  126. 

similes,  tamen  nullo  modo  fieri  potest,  ut  „quia“  pro  „quod“  (der 
Umstand  dass)  positum  esse  dicamus.  Immo  in  illis  locis  duas 
constructiones  permixtas  esse  putandum  est.  Sic  scriptor  Ann. 
VI  29  (35)  verbis  „nam  promptas  eiusmodi  mortes  metus 
faciebat”  praemissis  pergit,  tanquam  ita  fere  inceperit:  „nam 
promptae  eiusmodi  mortes  fiebant  metu  carnificis”  vel  quia 
carnifex  metuebatur”.  Ex  inconcinnitate  igitur  dicendi  qua- 
dam scriptoris  illos  locos  explicandos  esse  censeo.  l) 

Simile  quiddam  atque  in  locis  modo  tractatis  inest  in 
dial.  15,  ubi  legitur:  „Et  quod  quibusdam  solatio  est,  mihi 
auget  quaestionem,  quia  video  etc.“  Exspectatur  enim  pro 
causali  enuntiato  enuntiatum  subiecti  loco  positum,  ut  Agr.  45 
„auget  maestitiam,  quod  assidere  . . . contigit.44  Neglegentia 
autem  quadam  fit,  ut  argumentum  subiecti  enuntiati  causa- 
liter adiiciatur.  Quo  causali  nexu  iure  usus  esset  scriptor, 
si  scripsisset:  „ Quidam  se  consolantur  de  hac  re,  quia  vident 
etc.,  mihi  autem  hoc  ipsum  auget  quaestionem.44 

Porro  hic  afferantur  Ann.  IV,  38.  XI,  25.  In  primo 
quidem  loco  scriptum  est : „perstititque  posthac  secretis  etiam 
sermonibus  aspernari  talem  sui  cultum,  quod  alii  modestiam, 
multi,  quia  diffideret,  quidam  ut  degeneris  animi  interpreta- 
bantur.44 Iam  apparet  „modestiam44,  „quia  diffideret44,  „ut 
degeneris  animi44  pariter  ac  co ordinate  dicta  et  pro  accusa- 
tivis, quos  vocant,  praedicativis  ad  „quod  . . . interpretaban- 
tur44 posita  intellegenda  esse.  Scilicet  revera  „modestiam44 
tantum  habere  possumus  accusativum.  Variationis  enim 
amore  pellectus  et  magna,  quam  in  dicendo  sibi  concessam 
habet,  licentia  adiutus  scriptor  illam  vere  Taciteam  con- 
structionem, vel  potius  constructionum  confusionem  confecit, 
quam  si  voluisset,  iustam  reddere  facile  potuit. 

Idem  cadit  in  alterum  locum,  qui  est : „Datum  id  foederi 
antiquo  et  quia  soli  Gallorum  fraternitatis  nomen  cum  populo 
Romano  usurpant.44  Pro  quo  recte  dicendum  fuit:  „Datum 


*)  Boetticher  lex.  Tac.  prol.  p.  LXXI:  „Saepe  diversa  construc- 
tionum genera  permiscentur  et  inchoato  iam  dicendi  quodam  genere 
abrupto  et  neglecta  concinnitate  ad  aliud  transitur.44 

id  (sc.  Aeduis),  quia  antiquo  foedere  utuntur  et  quia  etc.“ 
vel  „Datum  id  antiquo  foederi  et  fraternitatis  nomini,  quod 
soli  etc.44 


II. 

Modorum  Taciti  apud  „quia“  coniunctionem  usus. 

In  universum  quidem  haec  praemittenda  sunt.  Tacitus 
„ quia 44  particula  in  minoribus  scriptis,  ni  fallor,  tricies  semel, 
in  historiis  quadragies  quinquies,  ducenties  in  annalium  libris 
utitur.  Ac  louge  plurimis  locis  indicativus,  conjunctivus  tan- 
tum tricies  octies  legitur  idque  in  dialogo  semel,  bis  in  Agri- 
cola, in  Germania  semel,  in  historiarum  septies,  vicies  septies 
in  annalium  libris.  Quamquam  igitur  conjuntivi  usus  in  poste- 
rioribus scriptis  paullo  augetur,  tamen  eum  non  praevalere 
videmus,  id  quod  apud  „quod“  fieri  infra  demonstrabitur. 

Deinde  ad  singulos  modos  transeuntes  primum  indicativi 
usum  pertactemus. 

1.  Indicativus. 

a.  Indicativus  ad  „ quia 44  adjunctus  in  oratione  obliqua. 

Ut  omnino  in  obliqua,  quam  vocant,  oratione  Tacitus 
haud  raro  indicativum  pro  conjuntivo  adhibet1),  ita  etiam  „ quia 44 
aliquoties  ibidem  cum  indicativo  conjunctum  invenimus.  Ac 
primum  quidem  hoc  obviam  est  H.  1 7 „ Galbam  quoquo  modo 
acta,  quia  mutari  non  poterant,  comprobasse.44  Deinde  saepius 
in  annalium  libris  ut  I 13  „quia  prociderat44  III  6.  IV  25  V 
9 (sive  VI  4)  VI  12  (18) 2)  VI  29  (35)  XI 14  XV  51.  Ceterum 
hic  usus,  qui  ad  omnia  fere  enuntiata  non  solum  conjunctionibus 
adjecta  sed  etiam  relativa  pertinet,  idemque  apud  alios  scrip- 
tores ut  apud  Livium  reperitur,  facile  explicatur.  Scriptor 
enim  alacritate  dicendi  pellectus  partes  ejus,  cujus  vel  sen- 


*)  Boetticher  lex.  Tac.  p.  253.  Draeger  synt.  Tac.  § 151.  Nipper- 

dey  ad.  Ann.  I.  10. 

a)  cf.  Nipperdey  ad.  h.  1. 

tentias  vel  verba  narrat,  suscipiens  ipse  dicit,  quod  ab  illo 
dici  e sententiarum  nexu  exspectamus.  Quo  fit,  ut  talia  enun- 
tiata tanquam  in  parenthesi  addita  intellegere  liceat. 

b.  Indicativus  ad  „non  quia“  positus1). 

Priusquam  de  lioc  dicendi  genere  nostri  scriptoris,  qui  post  „non  r- 
quia“  utrumque  modum  promiscue  usurpat,  aliquid  judicari 
possit,  quae  lex  in  modorum  apud  „non  quia“  usu  omnino 
recta  habenda  sit,  accuratius  perquiratur  necesse  est.  Hoc 
autem  optime  fieri  poterit,  cum  exemplis  utamur.  Atque 
initium  sumamus  a dial.  9 ubi  legimus : „nempe  si  amicus  ejus,  si 
propinquus,  si  denique  ipse  in  aliquod  negotium  inciderit,  ad  hunc 
Secundum  recurret,  aut  ad  te  Materne,  non  quia  poeta  es, 
neque  ut  pro  eo  versus  facias.  “ Verba  rectam  causam  conti- 
nentia „sed  quia  orator  es  et  ut  eum  defendas,  “ cum  facillime 
e sententia  suppleri  possint,  omissa  sunt.  „Non  quia  poeta 
es“  = „nicht  deswegen,  weil  du  Dichter  bist nostrum  igi- 
tur sermonem  cum  latino  congruere  videmus.  Sed  indicativus 
etiam  summo  jure  positus  est.  Nam  Maternus  poeta  non  so- 
lum est,  sed  etiam  habetur:  ergo  „Maternum  poetam  esse“ 
nihil  excogitati  est,  sed  cum  veritate  convenit.  Immo  hoc  solum 
negatur,  illud  „poetam  esse“  effecturum  esse,  ut  qui  in  aliquod 
negotium  inciderint,  ad  Maternum  recurrant. 

Huic  exemplo  contrarium  est  H.  I.  15:  „sed  Augustus 
in  domo  succesorem  quaesivit,  ego  in  republica,  non  quia 
propinquos  aut  socios  belli  non  habeam  sed  e.  q.  s,“  „nicht 
ais  ob  ich  keine  Verwandten  hatte“.  Etiam  hic  item  eodem- 
que  jure  ac  Latini  nos  conjuntivo  utimur.  Habet  euim  pro- 
pinquos Galba : ergo  illud  „propinquos  non  habere“  est  aliquid 
tantum  ficti,  quod  a veritate  aberrat. 

Jam  ex  his,  quae  iter  se  opposui,  exemplis  facile  cog- 
noscitur, qua  in  re  ponendum  sit  judicium.  Si  enim  aliqua 
res,  quae  per  se  justa  ac  vera  vel  est  vel  certe  habetur, 
causa  alicujus  rei  esse  negatur,  indicativus  (scilicet  excepta 
oratione  obliqua),  sin  autem  aliquid  tantum  cogitati  et  quasi 


*)  „non  quod“  ,,non  quo“  „non  quin“  apud  Tacitum  non  invenies. 

per  conjecturam  inventi,  conjunctivus  adhibendus  est *).  Haec 
quidem  lex  melioris  latinitatis  est. 

Nec  mirum  est  longe  saepissime  apud  scriptores  conjunc- 
tivum inveni.  Nam  praecipue  „non  quia“  „non  quod“  adhi- 
bere solemus  ad  cavendum,  ne  alicui  rei  vel  actioni  falsa 
causa,  quam  supponi  posse  opinamur,  supponatur,  ad  falsam 
interpretationem,  perversam  conjecturam  repellendam. 

Apud  Tacitum,  ut  hoc  praemittam,  praeter  H.  I.  15 
conjunctivus  post  „non  quia“  legitur  Agr.  46.  H.  I.  29  11.17. 
Ann.  XIY  43,  neque  in  ullo  loco  est,  cur  offendamus.  Prae- 
terea huc  referendum  est  H.  IY  25  „tum  e seditiosis  unum 
vinciri  jubet,  magis  usurpandi  juris,  quam  quia  unius  culpa 

9 Grammaticae  in  usum  scholarum  compositae  simpliciter  docent, 
si  causa  aliqua  locum  habere  negetur,  coniunctivum  utendum  esse;  id 
quod  quamquam  iure  quodam  dici  potest,  tamen  certe  non  sufficit. 

Recte  Haasius  (Reisigs  Vorlesungen  § 270  annot  432).  „Wird  ein 
Grund  ais  ein  wirklich  vorhandener  angegeben  und  nur  die  Folge  ge- 
leugnet,  wobei  der  Indicativ  gebrauch  t wird,  so.steht nicht non  quo 
sondern  non  quod  oder  non  quia.  — Aliter  Kruegerus  (Grammatik  der 
lat.  Spr.  § 368  Anm.  2)  „Bei  non  quod,  non  quia  — sed,  wo  ein  Grund 
verneint  und  ein  anderer  an  die  Stelle  gesetzt  wird,  ist  darauf  zu  achten 
ob  der  verneinte  Grund  ais  ein  bloss  moglicher,  der  etwa  stattfinden 
konnte,  oder  ob  er  ais  wirklich  nicht  stattfindend  darzustellen 
ist.  Erstere  Darstellungsweise  ist  haufiger.  In  dem  letzeren  Falle  steht 
der  Indicativ,  im  ersteren  der  Conjunctiv. 

Sed  haec  mihi  nimis  incerte  dicta  esse  videntur.  Nam  etiam  ubi 
coniunctivum  ponimus,  negatam  causam  vere  locum  non  habere  profi- 
temur. 

Cf.  etiam  Cic.  pro  Plancio  cap.  32  § 78,  „non  quia  multis  debeo  — 
leve  enim  est  onus  beneficii  gratia  — sed  quia  concurrunt  e.  q.  s.“  lam 
parenthesi  „leve  . . gratia“,  quam  addit  Cicero,  profecto  se  multis  debere 
fatetur.  Argumentum  igitur  negativi  causalis  enuntiati  per  se  a veritate 
non  abest.  De  republica  I.  18  ., Egregie  cordatus  homo  catus  Aelius 
Sextius  . . ab  Ennio  dictus  est  non  quod  ea  quaerebat,  quae  numquam 
inveniret,  sed  quod  ea  respondebat,  quae  eos,  qui  quaesisscnt,  et  cura 
et  negotio  solverent-/4  (ubi  Kayserus  sane  „quaereret44  corigendum  esse 
putavit.) 

Praeterea  Hor.  Sat.  I.  6.  vers  1 sqq.  „Non  quia,  Maecenas,  Lydo- 
rum quidquid  Etruscos  incoluit  fines,  nemo  generosior  est  te  etc.“ 

De  indicativi  post  „non  quia44  non  quod44  apud  Livium  cf.  Kuehn- 
ast  Liv.  Synt.  p.  240.  393. 

foret."  Quod  plane  idem  esse  ac  „non  quia  unius  culpa  foret, 
sed  ut  usurparet"  ideoque  conjunctivum  recte  positum  esse  \ 
censeo. 

Jam  ad  indicativum  redeamus , quem  praeter  dial  9,  quo 
loco  hunc  modum  optimo  jure  collocatum  esse  vidimus,  scriptor  ^ 
adhibuit  H.  III  4.  Ann.  XIII  1 XV  60.  Ac  primum  quidem 
quaerendum  est,  num  illa  lex,  quam  supra  statuere  contigit, 
in  hos  quoque  locos  quadret.  H.  III  4 legimus:  „Flavianum 
rerum  novarum  cupido  legati  nomen  resumere  et  misceri  civi- 
libus armis  impulerat,  suadente  Cornelio  Fusco,  non  quia  in- 
dustria Flaviani  egebat,  sed  ut  consulare  nomen  praetende- 
retur. “ Apparet  sensum  inesse  hunc:  „ Flaviani  industria 
Fuscus  non  egebat."  Ann.  XIII  1 „mors  Iunii  Silani  paratur, 
non  quia  ingenii  violentia  exitium  irritaverat,  — verum  Agri- 
pina  metuebat".  Sensus  est:  „Silanus  non  irritaverat".  XV 
60:  „ Sequitur  caedes  Annaei  Senecae,  laetissima  principi,  non 
quia  coniurationis  manifestum  compererat,  sed  ut  grassaretur". 
Sensus:  „non  compererat^.  Res  igitur,  quae  in  his  locis  causae 
esse  negantur,  omnino  falsae  et  tantum  cogitatione  fictae 
sunt.  Ergo  Tacitus  neglecta  illa  lege  indicativum  adhibuit. 
Nam  ad  eam  observandam  ubique  (excepto  d.  9)  coniuntivus 
ei  ponendus  fuit. 

Nihilominus  perversum  esset,  si  quis  Tacitum  sine  ullo 
discrimine  indicativo  aut  coniunctivo  usum  esse  putaret.  Immo 
sic  dicendum  est.  In  simplici  narratione,  ut  in  eis,  quos  modo 
ractavi  locis,  scriptor  indicativum  antefert ; quamobrem  etiam 
H.  III  80  „non  quia  modestior  miles"  indicativi  forma  „erat" 
supplenda  est.  Sane  etiam  coniuntivus  ita  ponitur,  H.  II  17. 

IV  25 ; sed  his  locis i)  verba  paullo  insolentius  constructa  sunt. 


‘)  H.  II,  17.  „Aperuerat  bellum— ala  Siliana,  nullo  apud  quemquam 
Othonis  favore  nec  quia  Vitellium  mallent/*  II.  IV  25  ,,tum  e seditiosis 
unum  vinciri  iubet  magis  usurpandi  iuris  quam  quia  unius  culpa  foret.** 
Liceat  his  locis  duos  alios  adjicere,  qui  eorum  alteri  (H.  IV,  25) 
simillimi  sunt:  H.  II,  3 „duro  magis  et  arduo  opere  — quam  quo  sa- 
tis virium  obsessis...  superesset”.  H.  III  72:  „spe  magis  futurae  mag- 
nitudinis, quam  quo  — sufficerent.**  Qui  loci  soli  inveniuntur,  in  qui- 
bus, si  non  „non  quo”  tamen  simile  „quam  quo"  obviam  sit. 

L Semper  autem  coniuntivo  Tacitus  utitur,  cum  alios  de 
% se  ipsis  in  prima  persona  verbi  loquentes  facit : Agr.  46  „non 
| ^quia  paveam“.  H.  1 15  „non  quia  non  habeam”  ib.  29  „non  quia 
^ ^Liveam”  Ann.  XIV 43  „non  quia-dubitarem“.  Praeteream  ora- 
’ ^Bbne  indirecta  coniuntivus  supplendus  est  Ann.  II 33.  „Distinctos 
■enatus  et  equitum  census,  non  quia  diversi  natura  (sc.  sint) 
sed  ut— antistent.” 

Iam  vero,  ut  hoc  addam,  iusta  causa  additur  non  per 
„sed  quia“  sed  per  „sed  sequente  enuntiato  per  se  posito“, 
ut  dial  37.  (sed-memimerius)  Agr.  46  H.  I 15,  II  17,  III  80. 
Pro  „sed“  legitur  „ verum “ Ann.  XIII  1.  „Sed“  omissum  est 
H.  I 29  (patris  et  senatus  doleo).  Praeterea  „sed“  particulam 
aliquoties  „ut“  („ne“)  finale  sequitur:  H.  III  4 („sed  ut-prae- 
tenderetur”)  Ann.  II  33.  XIV  43  („sed  ne  viderer”)  XV  60. 
Quia  per  se  intellegitur,  omnino  non  addita  est  vera  causa 
dial  9. 

Restat,  ut  de  loco,  quem  adhuc  consulto  praetermisi, 
pauca  addam.  Dial  37:  ubi  postquam  demonstrare  coepit, 
ad  magnos  oratores  perficiendos  magnis  causis  opus  esse 
nam  crescere  cum  amplitudine  rerum  vim  ingenii  - Maternus 
ita  pergit:  „nec  Ciceronem  magnum  oratorem  P.  Quintius 
defensus  aut  Licinius  Archias  faciunt:  Catilina  et  Milo  et 
Verres  et  Antonius  hanc  illi  famam  circumdederunt,  non  quia 
tanti  fuit  reipublicae  malos  ferre  cives,  ut  uberem  ad  dicen- 
dum materiam  oratores  haberent:  sed  ut  subinde  admoneo, 
quaestionis  meminerimus  sciamusque,  nos  de  ea  re  loqui,  quae 
\ facilius  turbidis  et  inquietis  temporibus  extitit.“  Primum 
quod  attinet  ad  verborum  sententiam,  de  usu  et  significatione 
ellipticae  locutionis  „tanti  est“  planissime  et  accuratissime 
j Madvigius1)  disseruit.  Supersedeo  igitur  hanc  quaestionem 
1 j hic  pluribus  tractare. 

Deinde  autem  altera  fit  controversia  eademque  gravioris 
^ | momenti.  Quamquam  enim  hic  locus  codicum  scriptura  con- 
’ I sentiente  optime  fundatus  est,  tamen  recentiores  editores Halmius 
\ Michaelis,  Andresenus  pro  „ tanti  fuit“  in  textum  „tanti  fu- 


‘)  cf.  opuscula  academica  II  p.  187  sqq. 

eritu  receperunt  idque  Madvigii  sententiam  secuti,  qui  huic 
loco,  postquam  eum  (opusc.  acad.  II  p.  192)  laudavit,  in  paren-  j 
thesi  hoc  unum  „ opinor  fuerit “ adscripserat.  Iam  iure  facta 


sit  haec  mutatio  necne  quaerendum  est.  Supra  demonstrasse 


mihi  videor,  Tacitum,  quamquam  uno  loco  excepto  (dial  'J 


nusquam  secundum  melioris  latinitatis  legem  indicativum  ao 


„non  quia“  adiunxerit,  tamen  id  animadvertisse,  ut  hoc  mod(/ 
non  uteretur  nisi  in  simplici  narratione.  Cui  scriptoris  consue- 
tudini hoc  solum  exemplum,  quod  est  dial  37,  repugnat.  Porro. 
Cum  (excepto  dial.  37)  ei  loci,  quibus  indicativum  contra  legem 
ad  „non  quia“  positum  esse  modo  dixi,  in  solis  historiarum  et 
annalium  libris  inveniri  supra  viderimus  i.  e.  in  eis  scriptis,  ! 
in  quibus  Tacitus  longissime  a vulgari  dictione  recedit  eius- 
que  proprium  genus  dicendi  plane  conformatum  atque  excultum  I 
est  ; cum  idem  scriptor  in  dialogo  proxime  accedat  ad  ipsam  j 
Ciceronianam  latinitatem,  cuius  lege  eo  loco,  de  quo  agitur, 
sine  ullo  dubio  coniunctivus  postulatur,  — fieri  non  potest, 
quin  contra  Ritteri  et  Draegeri1)  sententiam,  qui  co-  dicum 
scripturam  retinent,  Madvigii  coniecturae  assentientes  cum 
Halmio,  Michaeli,  Andreseno  „tanti  fuerit“  scribendum  esse 
putemus. 


2.  Coniunctivus. 


Coniunctivus  in  enuntiatis  a „quia“  pendentibus  tri- 
cies octies  idque  his  locis  legitur : dial.  37  Agr.  9 (suppi,  sit) 
46  Ger.  36  H.  I 15.  29.  H.  II  17.  IV  25.  57  (suppi,  sit)  72 
V 4.  ,Ann.  I 76.  II  30  33  (s.  sint)50.  55.  82.  III  24.  34  47. 
64.  69.  74  IV  4.  38.  52  VI  37  (43)  (S.  esset)  XI  15  18  (bis) 
XIII  37  XIV  43.  61  47.  55  (bis)  XVI  12.  29.  Quorum  pluri- 
mis locis  coniunctivus  ofatione  obliqua  postulatur.  Praeterea 
semel  secunda  coniunctivi  praesentis  persona  nostrum  „man“ 
exprimitur  (G.  36).  Septies  post  „non  quia“  positus  est  dial. 
37  Agr.  46.  H.  I.  15.  29.  II  17.  Ann.  II  33.  XIV  43.  post 
,quam  quia“  H.  IV.  25. 

Paullo  minus  usitate2)  conjunctivus  collocatus  est  Ann. 


9 Synt.  Tac.  §.  188. 
a)  cf.  p.  31. 

III.  74 : „Nam  quia  ille  robore  exercitus  impar,  furandi  melior 
pluris  per  globos  incursaret,  eluderetque  insidias  et  simul 
temptaret,  tres  incessus  totidem  agmina  parantur.  “ Recte 
ad  h.  1.  Nipperdeyus : „Die  Conjunctive<konnen  nur  die  von  den 
bei  parantur  gedacliten  Handelnden  geausserten  Griinde  be- 
zeicknen,  was  hier  etwas  auffallig  ist.”  Offendunt  enim  quodam 
i modo  conjunctivi,  quod  is  vel  ei,  e quorum  sententia  dicti 
sunt,  non  nominantur,  sed  implicite  tantum  in  „ parantur  ag- 
mina” continentur.  Sed  similia  saepius  apud  Tacitum  legun- 
tur ut:  Ann.  IV.  64  „ adduntur  sententiae,  ut  mons  Caelius 
in  posterum  Augustus  appellaretur,  quando  (weil)  cunctis  cir- 
cumflagrantibus  sola  Tiberii  effigies  — inviolata  mansisset.” 
H.  IV.  28  „actae  utrobique  praedae,  infestius  in  Ubiis,  quod 
gens  Germanicae  originis  ejurata  patria  Romanorum  nomen 
Agrippinenses  vocarentur.” 

Iam  locus  restat,  in  quo  Nipperdeyus  per  conjecturam 
conjunctivum  posuit.  Ann.  XIII.  41 : „Artaxatis  ignis  immis- 
sus deletaque  et  solo  aequata  sunt,  quia  nec  teneri  sine  valido 
praesidio  ob  magnitudinem  moenium,  nec  id  nobis  virium  erat, 
quod  . . . divideretur.”  Sic  codex  Mediceus.  Verba,  quia 
„nec  teneri”  quomodo  explicanda  vel  emendanda  essent,  multum 
disputatum  est.  Perversa  est  Boetticheri  sententia.  Is  enim 
in  lexico  suo  i)  ubi  de  Taciti  brevitate,  specialiter  de  ellipsi 
disserit,  illo  loco,  poterant”  supplendum  esse  censet.  Sane 
haec  verbi  „ posse”  forma  desideratur,  eam  autem  suppleri 
non  posse  liquet.  Deinde  Grotius  „tenere”  scribi  et  ex 
sequentibus  „erat”  assumi  voluit:  „tenere  erat”  = „war  zu 
halten,”  similiter  ac  Ger.  5,  „est  videre”  Ann.  XVI.  34  „ut 
conjectare  erat.” *  2 3)  Alii  e verbis  „nec  id  nobis  virium  erat” 
notionem  „posse”  verbi  subintellegendum  esse  putarunt.  — Jam 
e recentioribus  Nipperdeyus  „teneri”  in  „teneres”  mutavit, 
ita  ut  „teneres”  conjunctivus  potenlialis  esset  „weil  man  nicht 
hatte  halten  konnen.”  Ac  Draegerus  quidem  in  libro  de 


*)  proleg.  LXXXV. 

2)  De  hoc  Graecismo  cf.  Draeger  §.  145. 

3)  §.  28  b. 


Taciti  syntaxi  et  stilo2  3)  hoc  „teneres”  in  numerum  illius  con- 
junctivi exemplorum,  inconsulte  credo  ac  temere,  recepit.  Nam 
Nipperdeyi  conjectura  probari  non  posse  mihi  videtur.  Si 
enim  comparamus,  qui  inveniuntur  apud  Tacitum,  conjunctivos 
potentiales,  ut  H.  1. 10  „laudares”  ; ib  50  et  57  „scires”;  H.  IL 
62  „non  timeres”;  H.  III.  75  „non  argueres”;  Ann.  III.  1 
„neque  discerneres” ; XIII  3 „nec  requireres”,  eos  omnes  multo 
magis  in  universum  dictos  esce  videmus.  Notio  enim  genna- 
nici  „man”,  quae  inest  in  secunda  verbi  persona,  illic  revera 
in  unumquemque  referri  potest;  — in  nostro  autem  loco 
„teneres”  certo  tantum  ad  exercitum  Romanum  pertinere  pos- 
set. Praeterea  hoc  genus  dicendi  in  enuntiatis  per  se  positis 
adhiberi  solet,  certe  non  in  eis,  qu^e  causaliter  adjecta  sunt.  — 
Quae  cum  ita  sint,  recurrendum  esse  puto  ad  eam,  quam  Rit- 
terus  et  Halmius  nuperrime  fecerunt,  emendationem.  Hi  enim 
,. poterant”  addi  derunt,  Legendum  est  igitur  „quia  nec  teneri 
„poterant .” 

3.  Formae  verbi  ,,esse”  supplendae  !)- 

Omissae  sunt  formae  verbi  Messe”  his  locis:  Agr.  9 (sit) 
Agr.  10  (erat)  Ger.  14  (est)  H.  I.  9 (erant)  ib.  13  (erat)  39 
(est)  H.  IV.  48  (est)  57  (sit.)  H.  V.  5 (est)  Ann.  I.  33  (erant) 
77  (erant)  II.  2 (erant)  33  (sint)  Ann.  IV,  3 (erat)  24  (erat) 
V.  3 (erat)  VI.  37  (43)  (esset)  XI.  11  (erat)  XII.  17  (erat) 
XIII.  15  (erat).  Plerumque  igitur  indicativi  ac  praecipue 
indicativi  imperfecti  formas  praetermissas  esse  videmus.  Con- 
junctivos autem  raro  tantum  idque,  ut  Nipperdyeus  recte  ani- 
madvertit, ex  insequenti  alio  conjunctivo  supplendus  est,  ut 
Agr.  9 „quia  castrensis  jurisdictio  secura  et  obtusior  (sit)  ac 
plura  manu  agens  calliditatem  non  exerceat.”  — H.  I.  39. 
IV.  48  cum  insint  his  locis  sententiae  coni  munes  ‘)  secundum 
Taciti  genus  dicendi  indicativi  praesentis  formas  supplendas 
esse  facile  intellegas. 


2)  Nipperdey  ad  Ann.  I.  7.  Draeger  §.  34  — 37. 

*)  cf.  I.  1.  c. 

§•  2. 

Quod. 

Ad  conjunctionem  „quod”  tractandam  progredienti  solius 
„quod”  causalis,  quam  vocant,  particulae  rationem  habere  — 
quamquam  id  solum  propositum  est  - non  modo  difficile  sed 
etiam  perversum  mihi  esse  videtur.  Ac  difficile  quidem,  quia 
persaepe  fit,  ut  in  controversia  versetur,  „ quod”  intellegendum 
sit  causale  necne,  perversum  autem,  quia  in  modorum  usu, 
quem  imprimis  investigare  volumus,  diversa  quae  in  gramma- 
ticis distinguuntur  „quod”  particulae  genera  inter  se  non 
discrepant.  Quae  cum  ita  sint,  quaecunque  in  universo  con- 
junctionis „quod”  apud  Tacitum  usu  mentione  digna  esse  mihi 
videntur,  deinceps  breviter  pertractare  institui  Ac  primum 
quidem  sub  I.  comprehendere  liceat,  quae  ad  ipsius  conjunc- 
tionis, deinde  sub  II.,  quae  ad  modorum,  qui  ei  adjunguntur, 
usum  pertinent. 

I. 

1.  Enuntiata  a „quod”  pendentia  et  substantiva  conjunguntur. 

a)  per  copulam1 2),  Germ.  43  „Osos  Pannonica  lingua 
coarguit  non  esse  Germanos  et  quod  tributa  patiuntur.”  H.  III. 
46  „ Affuit  fortuna  et  quod — transegimus.  “ Ann.  IV.  18  „ amicitia 
Germanici  et  quod  — dispergebatur  ” Ann.  XYI.  6 „laudavit 
formam  ejus  et  quod  divinae  infantis  parens  fuisset,  aliaque 
fortunae  munera  pro  virtutibus.”  ib.  31  „orditur  de  amicitia 
quodque  (und  davon  dass)  — Soranus  egisset.” 

b)  per  appositionem  quandam,  ut  H.  II.  19 
„laudari  providentia  ducis,  quod  (nemlich  dass  er) . . . legisset.” 
Quamquam  enim  hic  usus  etiam  apud  ceteros  scriptores  in- 
venitur, tamen  is  apud  Tacitum  certe  in  majoribus  scriptis  — 

l)  Draegerus  (§.  233.  14)  hunc  usum  jure  in  numerum  inconcinni- 
tatum, quae  permultae  exstant  apud  Tacitum,  recepit.  Sed  aliud  esse  puto, 
enuntiatum  a „quod”  pendens  cum  nomine  aliquo  per  ,,et”  colligare, 
aliud,  enuntiatum  a „quia”,  „ut”,  „ne”,  etc.  pendens  ita  adjungere.  Illud 
quidem  vix  nos  offendit,  hoc 'autem  summae  dicendi  licentiae  est. 

in  minoribus  non  exstat  — tam  frequens  est,  ut  in  numero 
proprietatum  ejus  dicendi  generis  haberi  possit.  Qua  de  causa 
nonnulla  alia  afferre  exempla  in  animo  est: 

a)  substantivum  in  nominativo  positum  est,  H.  II.  55 
,,  gratior  modestia  fuit,  quod  non  scripsisset.”  ib.  95  „laetum 
foedissimo  cuique  apud  bonos  invidiae  fuit,  quod  — fecisset.”  H. 
IV,  40  „ diversa  fama  (erat),  quod  defendisset.”  ib.  41  „ crimen 
urgebat,  quod  molitus  foret.”  Ann.  IV.  31  „ laetitia  intericitur, 
quod  Caesar  concessit.”  ib.  XIV.  53  „una  defensio  occurrit, 
quod  obniti  non  debui.;’  ib.  XV.  20  „una  vox  — penetraverat, 
quod  dictitasset.”  ib.  68  „accesserat  repens  causa,  quod  — jun- 
xerat.” 

/?)  substantivum  in  genetivo  collocatum : H.  IV.  63  „Ci- 
vilem  memoria  beneficii  flexit,  quod  filium  ejus  honorate  custo- 
diverant.” Dubitari  non  potest,  quin  verba  ,.quod  . . . custo- 
diverant,” quibus  illud  beneficium  quale  fuerit  explicatur, 
cum  genetivo  „beneficii”  tanquam  appositionis  loco  conjuncta 
intellegenda  sint. 

7)  Substantivum  in  accusativo  positum : H.  II.  20 : 
„ornatum  ipsius  ( sein  Auftreten)  in  superbiam  trahebant, 
quod  . . alloqueretur.”  ib.  92  „gratum  primoribus  etiam  plebs 
approbavit,  quod  concessisset.”  Ann.  IV.  68  „laudare  con- 
stantiam, quod  . . non  deseruissent.”  Ann.  I.  9.  „vana  mi- 
rantibus, quod  . . finivisset.”  Ann.  XII.  46  „et  cetera  neces- 
situdinum nomina  referens,  quod  . . filiam  haberet,  quod  . . . 
socer  esset.”  XIII.  19  „non  vetera  et  saepius  jam  audita  de- 
ferens, quod  . . lugeret,  aut  evulgaret.” 

<3)  substantivum  in  ablativo  collocatum.  H.  II.  74  ^ani- 
maverat arrogantia,  quod  . . . irridebant.”  III.  72  „suamet 
vanitate  monstratum,  quod  . . . jecerat.”  Ann.  11.48  „auxit 
Caesar  grata  liberalitate,  quod  . . tradidit.”  Ann.  IV.  34 
„Cordus  postulatur  crimine  novo  et  tunc  primum  audito, 
quod  . . dixisset.”  Ann.  XII.  13.  ,, castellum  insigne  fanui,  quod 
illic  Persarum  opes  conciderant.”  XIV.  50  „baud  dispari  cri- 
mine . . conflictatus  est,  quod  . . composuisset”  ib.  25,  „variis 
criminationibus  Senecam  adoriuntur,  tanquam  . . augeret  quod- 
que . . verteret.” 

In  omnibus  his,  quos  sub  b)  attuli,  locis  — eorumque 
numerus  valde  augeri  potest  — appositio  quaedam  explicativa 
statuenda  est.  Nam  id  quod  substantivo  generaliter  iam  in- 
dicatum est,  enuntiato  per  „quod”  addito  specialiter  exponitur.  — 
Restat  tertium  exemplorum  genus,  quae  ab  illis  distingenda 
sunt. 

c)  Substantivis,  quae  aliquem  animi  affectum  significant 
ut  „metus”  „odium”  „ira”  „iracundia”  „aemulatio”  „indignatio” 
„questus”  „querimonia”  enuntiatum  jper  „quod”  particulam 
adjungitur,  quo,  quam  in  rem  pertineat  ille  affectus  vel  unde 
causam  ducat  et  originem,  \ explicetur.  Sic  H.  II.  46  „ Vitellius 
metu  et  odio,  quod  Dolabella  . . accepisset,  . . . jussit.”  ib. 
100  „Lucilius  Bassus,  quod  non  statim  praefecturam  praetorii 
adeptus  foret,  iniquam  iracundiam  flagitiosa  perfidia  ulcisce- 
batur.” Sine  dubio  his  locis  voci  „quod”  causalis  sensus  inest ; 
atque  id  solum  paullo  inusitatius  esse  mihi  videtur,  \piod 
enuntiata  causalia  ad  singula  nomina  adjiciuntur.  Alia  exempla 
haec  sunt : H.  III.  37  (indignatione)  ib.  38  et  59  (aemulatione). 

H.  IV.  49  (ira)  H.  III.  70  Ann.  III.  7 (questu)  Ann.  IV.  60 
(invidia)  Ann.  XV.  36  (querimonias).  — Paullo  majore  usus 
est  audacia  scriptor  Ann.  XIII.  30  „Clodius  Quirinalis,  quod 
praefectus  remigum,  qui  Ravennae  haberentur,  velut  infimam 
nationum  Italiam  luxuria  saevitiaque  afflictavisset,  veneno 
damnationem  anteiit.”  Quo  loco  verba  „quod  . . afflictavisset” 
ad  „damnationem”  referenda  esse  apparet. 

2.  Enuntiata  a quod  pendentia  ad  praecedentia  (rarius  ad 
insequentia)  pronomina  correiativa  spectant. 

a)  enuntiata  substantive  pro  subjecto  vel  ob- 
jecto posita.  Jam  invenitur:  „ id,  quod”  decies  (Ger.  35  H. 
IV.  4 H.  III.  53  Ann.  I.  26.  J2  XII.  6.  2.  52  XIII.  55  XIV. 
53)  „id ipsum,  quod”  sexies  (dial  14.  H.  I.  86.  II.  29.  91  IV. 
76  Ann.  IV.  70)  „illud  quod”  semel  (Ger.  11)  „id  solum  quod” 
bis  (Ann.  IV.  70  XIII.  14).  Alia  autem  pronomina  ut  „hoc,  quod” 
non  reperies.  Praeterea  pronomen  demonstrativum  per  attrac- 
tionem quandam  cum  praedicati  nomine  colligatum  legimus  Ann. 

I.  14:  „quo  minus  idem  pro  Druso  postularetur,  ea  causa  (sc. 

2* 


24 


erat),  quod  . . . erat.”  Usitatius 'dicendum  fuit  „id  quod  . . . 
erat,  causa  ” Similiter  Ann.  :IV.  52  „cui  sola  exitii  causa 
sit,  quod  . . delegerit”:  „sola”  pro  „id  solum” 

b)  in  enuntiatis  causalibus  bis  tantum  „eo”  (== 
deswegen)  inveni : Ann.  III.  72  „at  Pompeji  theatrum  igne 
fortuito  liaustum  Caesar  exstructurum  pollicitus  est,  eo  quod 
nemo  e familia  restaurando  sufficeret.”  Ann.  XI.  16.  Contra 
„ideo  quod,”  „propterea  quod”  similia  apud  Tacitum  non  exstant. 

Aliquoties  apud  comparativos  „eo”  scriptum  est  se- 
quente „quod” : dial  8 „eo  clariora  sunt,  quod  . . .”  (umso, 
desto  beruhmter  . . weil,  ais  . .)  item  dial  15  H.  II.  12  III. 
11.  43  Ann.  III.  70  XII.  31.  „Eo”  autem  deest  H.  IV.  21. 
28  saepius. 

c)  In  enuntiatis  instr umentalibus,  „eo  quod44 
'(=  dadurch  dass,  indem)  his  tantum  locis  obviam  est:  „eo 

quod44  Ger.  44.  Ann.  III,  67  „quin  premeret  voce,  vultu,  eo 
quod  ipse  creberrime  interrogabat/4  „eo  ipso  quod44  Ger.  16. 
Ann.  III,  76.  Plerumque  autem  etiam  ubi  hac  significatione 
utitur,  „quod44  sine  correlativo  positum  est,  ut  H.  V,  24  „et 
satis  peccavisse,  quod  totiens  Rhenum  transcenderint44,  Ann. 
I,  55.  III,  15.  56.  IV,  60  etc. 

d)  post  praepositiones  fieri  non  potest,  ut  correla- 
tivum  omittatur.  Inveniuntur  autem  „super”  (=  praeter) 
Ann.  IV,  11  „in”  Ann.  II,  8.  XIII,  41.  XIV,  44„ex”  dial.  35 
Ann.  I,  13.  VI,  10  (16).  30  (36).  XI,  4.  XIV,  51.  XVI,  15. 
Pro  „ex  eoquod4‘  legitur  „hinc  quod44  Germ.  45.  „De”Ann. 
XVI,  31  „orditur  de  amicitia  quodque  Soranus  egisset.44  Quo 
loco  e verbis  „de  amicitia44  ad  „quod44  facile  „de  eo44  supple- 
tur, id  quod  illis  verbis  non  praecedentibus  omnino  praeter- 
mitti non  potuit. 

Accedit  hist  III,  2 : „eo  ipso  uterentur,  quod  . . .44  quod 
exemplum  solum  reperitur,  quo  enuntiatum  verbo  adiicitur,  cui 
ablativus  adiungi  solet.  Etiam  hic  correlativiun  adhibere 
scriptor  coactus  est. 

Universe  autem  dici  potest,  Tacitum  raro  tantum  corre- 
lativa  posuisse,  praesertim  si  ei  loci  praetermittuntur,  ubi 
necessitate  coactus  ea  posuit. 


3.  Post  verba  sentiendi  ac  declarandi  a scriptoribus  poste- 
rioris aetatis  interdum  pro  accusativo  cum  infinitivo  „quod" 
usurpatur,  eiusque  usus  iam  apud  Tacitum  *)  pauca  exempla 
inveniuntur:  Ann.  III,  54  „nemo  refert,  quod  Italia  externae 
opis  indiget."  Utraque  constructio  copula  „que"  coniuncta 
legitur  Ann.  XIV,  6:  „reputans  ideo  se  habitam  (sc.  esse) 
quodque  navis  concidisset."  Similiter  scriptum  est  Ann.  XIII, 
19  „non  vetera  et  saepius  iam  audita  deferens,  quod  Britannici 
mortem  lugeret,  aut  Octaviae  iniurias  evulgaret,  sed  destinavisse 
eam  Rubellium  Plautum  e q.  s " Sane  hoc  loco  „quod",  cum  ad 
„ vetera  et  saepius  iam  audita"  applicetur,  excusatum  est  eodem 
modo  atque  Ann.  XII,  46  „et  cetera  necessitudinum  nomina 
referens,  quod  filiam  haberet  e.  q.  s."* 2) 

4.  „Quod"  causale  aliquoties  eodem  modo  ac  quia  3)  ad 
usum  ac  significationem  coniunctionis  „ quippe  4 vel  „enim" 

accedit  idque  praecipue  his  locis:  H.  III,  12  „Lucilius  Bassus 
classis  Ravennatis  praefectus  ambiguos  militum  animos,  quod 
magna  pars  Dalmatae  Pannoniique  erant  . . .,  partibus  eius 
adgregaverat."  Quo  loco  verba  „quod  . . . erant"  ad  ., am- 
biguos" epitheton  explicandum  ut  in  parenthesi  addita  sunt. 
Ita  autem  Tacitus  plerumque  , .quippe”  vel  „enim”  usurpat.  Si- 
militer H.  IY,  50  „et  magna  pars  Pisonis  ignari,  quod  Poenos 
auxiliares  Maurosque  in  eam  caedem  (Festus)  delegerat," 
„ein  grosser  Theil  kannte  den  Piso  niclit,  er  (Festus)  hatte 
namlich  ..." 

5.  „Quod"  cum  ?rquasi66  et  „tanquam"  ita,  ut  hae  tres 
particulae  eandem  habeant  causalem  significationem,  bis  po- 
situm est:  Ann.  XIV,  52 4),  „hi  variis  criminationibus  Senecam 


*)  Draeger  syut.  Tac.  §.  141. 

2)  Cf.  p.  22. 

3)  Cf.  p.  9. 

4)  Nipperdey  (ad  h 1.)  et  Woelflinii  (Philol.  XXIV,  119)  senten- 
tiam, qui  ,,quasi“  non  cum  „principem“  coniungi,  sed  ad  verbum  ,, su- 
pergrederetur" referri  i.  e.  cum  praecedentibus  particulis  „tanquam“ 
et  „quod“  coordinari  volunt,  probandam  esse  puto.  cf.  Nipp.  ad  h.  1.  et 
ad  XII,  51,  ubi  coniunctionem  ab  initio  enuntiati  in  medium  saepius  re- 
trahi exemplis  demonstrat.  Praeterea  cf.  Draeger  §.  227. . 

adoriuntur,  tanquam  ingentes  et  privatum  modum  evectas 
opes  adhuc  augeret , quodque  studia  civium  in  se  verteret, 
hortorum  quoque  amoenitate  et  villarum  magnificentia  quasi 
principem  supergrederetur. u Ann.  XIY,  65  „ veneno  inter- 
fecisse creditus  est  Doryphorum  quasi  adversatum  nuptiis 
Poppaeae,  Pallantem,  quod  immensam  pecuniam  longa  senecta 
detineret.^  Quibus  locis  non  tam  ,,quod“  coniunctionem  a 
sua  significatione  recessisse,  quam  „ quasi “ et  „tanquam“  ad 
hanc  appropinquasse  apparet.  Ceterum  particulas  „tanquam“ 
„quasi“  „velut“  apud  Tacitum  saepe  causali  uti  significatione 
Heraeus  Q et  Woelflinius *  2)  satis  demonstrarunt. 

6.  Ellipticus  „quod‘‘  particulae  usus  (was  das  betrifft, 
dass  . . .)  in  Taciti  scriptis  semel  tantum  obviam  est  idque 
non  dial.  25,  quem  locum  per  errorem  Draegerus3)  laudat, 
sed  Agr.  34  ubi  legimus:  „Quos  quod  tantem  invenistis,  non 
restiterunt,  sed  deprehensi  sunt.“  Contra  dial.  25  verborum 
constructio  usitatissima  est.  Ibi  enim  scriptum  est:  „nam 
quod  invicem  obtrectaverunt,  (et  sunt  . . . detegitur)  non 
est  oratorum  vitium  sed  hominum.“  „quod  obtrectaverunt^ 
— subiectum;  „ vitium  est“  — praedicatum. 

7.  „Nisi  quod“  4)  (ausser  das,  allerdings,  freilich)  apud 
Tacitum  his  locis  legitur:  „Germ.  9.  17.  25.  29.  40.  Agr. 
6.  16.  H.  III,  28.  IV,  39.  Ann.  I,  8.  16.  33.  II,  19.  III, 
1.  57.  68.  IV,  52.  VI,  24.  (30.)  XI,  24.  XII,  16.  XIV,  14. 
40.  XVI,  7. 

De  significatione  atque  usu  huius  „nisi  quod“  recte 
Wexius  ad  Agr.  6:  „Nisi  quod“  dicunt  Latini,  quum  limitant 
pronuntiatam  aliquam  sententiam,  ita  ut  quod  universe  et 
absolute  enuntiatum  est,  exceptionem  aliquam  habere  et  ali- 
quatenus restringendum  esse  adiiciant.“  Sic  Germ.  29:  „ce- 
tera  similes  Batavis,  nisi  quod  . . . animantur.^  Quo  addi- 
tamento („nisi  quod  . . . animantur”)  indicium  universe  pro- 
nuntiatum „cetera  similes  Batavis“  accuratius  definitur  vel 

9 Heraeus  ad  hist.  I,  8.  Programm : Ilamrn  1859. 

2)  Woelflin:  Philologus  XXIV,  p.  115—123. 

3)  Draeger,  Tac.  synt.  §.  141. 

4)  ld.  §.  199  b. 

potius  correctione  quadam  afficitur.  — Deinde  quod  attinet 
ad  grammaticam  huius  usus  explicationem,  dicendum  est, 
plerumque  ellipsin  statuendam  esse.  Sed  falsum  est  putare, 
ubicumque  „nisi  quod“  inveniatur,  ellipsin  simul  adesse.  Sic 
nulla  ellipsis  inest  his  locis:  Germ.  40  „nec  quidquam  nota- 
bile, nisi  quod  Nerthum  colunt  (sc.  notabile  est).“  Ann.  I,  8 
„Legata  non  ultra  civilem  modum  (erant),  nisi  quod  . . . 
dedit  (sc.  ultra  modum  erat.“  Nam  quod  ad  sententiam  ex- 
plendam desideratur,  e principali  enuntiato  facillime  suppletur. 
Similiter  res  se  habet  Ann.  XI,  24  „quid  aliud  exitio  Lace- 
daemoniis fuit,  nisi  quod  . . . arcebant  “ Ann.  I,  6 „nullis 
novis  causis,  nisi  quod  . . . ostendebat^  XVI,  7 „nullo  cri- 
mine, nisi  quod  . . . praecellebant.  “ 

Paullulum  ab  his  locis  ei  differunt,  in  quibus  enuntiato 
principali  affirmativus  sensus  inest,  ut  Germ.  17:  „nec  alius 
feminis  quam  viris  habitus,  nisi  quod  feminae  saepius  lineis 
amictibus  velantur. “ Ib.  29  „cetera  similes  sunt,  nisi  quod 
animantur/*  Agr.  16  „ eadem  inertia  erga  hostes,  similis  pe- 
tulantia, nisi  quod  . . . paraverat.  “ Id  enim,  quod  hic  ad 
sententiam  explendam  subintellegatur  necesse  est,  non  statim 
ut  antea  praesto  habemus.  Sed  tamen  ex  ipsis  quae  deter- 
minantur verbis(  „non  alius  quam“  „cetera  similes“  „eadem“ 
facile  videmus,  quid  supplendum  sit.  Vel  potius,  cum  quod 
vult  determinari,  scriptor  ipse  perspicue  ac  certo  dicat,  dubi- 
tari non  potest,  quid  supplendum  sit.  Nihil  aliud  enim  opus 
est,  quam  easdem  voces  quae  in  enuntiato  principali  affirma- 
tive positae  sunt,  negative  adcogitare  vel  tale  quiddam  ut 
„discrepantiam  facit“  supplere. 

Scilicet  in  talibus  locis  parva  ellipsis  statuenda  est. 

Difficilius  est  non  ex  ipsis  verbis,  sed  e sola  sententia 
eorum  intellegere,  et  quid  determinari  velit  scriptor  et  quid 
ad  ellipsin  explendam  addendum  sit.  Sic  Ann.  XIV,  14  legi- 
mus : „notos  quoque  equites  Eomanos  operas  arenae  promittere 
subegit  donis  ingentibus  (bewog  durch  grosse  Geschenke),  nisi 
quod  merces  ab  eo,  qui  iubere  potest,  vim  necessitatis  affert.  “ 
Iam  quid  determinatur?  „ingentibus  donis  subegitV  Quam- 
obrem  „subigere“  vertendum  est  „bewegen“  non  „zwingen.“ 


Nam  id  ipsum,  his  donis  equites  quodammodo  coactos  esse, 
Tacitus  quasi  ad  eos  excusandos  verbis  „nisi  quod  . . . affert^ 
exprimit.  Ergo  simul  opprobrium,  quod  verbis  „donis  subegit" 
inhaeret,  determinatur  itaque  deminuitur.  Ellipsin  autem 
optime  explemus,  cum  e verborum  sententia  adiiciamus:. 
„nisi  quod  merces  . . . vim  affert,  excusationem  quandam  ( 
praebet"  (allerdings  gewahrt  der  Umstand,  dass  . . .) 

Denique  omissis,  qui  facti  sunt  ab  editoribus  vel  inter- 
pretandi vel  emendandi  conatibus  l)  locum  Agr.  6 , quomodo 
ipse  eum  explicandum  esse  putem,  paucis  exponere  liceat. 

Ibi  enim  legitur : „Agricola  Domitiam  Decidianam  sibi  iunxit. 
Idque  matrimonium  ad  maiora  nitenti  decus  ac  robur  fuit; 
vixeruntque  mira  concordia  per  mutuam  caritatem  et  in  vicem 
se  anteponendo,  nisi  quod  in  bona  uxore  tanto  maior  laus, 
quanto  in  mala  plus  culpae  est."  Quid  determinari  vult 
scriptor  additamento  per  „nisi  quod"  facto?  Sine  dubio  lau- 
dem coniugis,  quae  continetur  cum  in  toto  loco  tum  in  verbis 
„idque  matrimonium  — decus  ac  robur  fuit."  Quomodo  autem 
fit  haec  determinatio?  Quid  sibi  volunt  verba  „nisi  quod... 
culpae  est?"  Vertenda  quidem  ea  sunt  ita:  „Freilich  wachst 
das  Lob  der  guten  Frau  mit  der  Schuld  der  schlechten." 
Quibus  verbis  hic  sensus  inesse  mihi  videtur.  Sane,  ait  Ta- 
citus, coniugem  bonam  nominari  haud  ita  magna  laus  est: 
nam  bonam  coniugem  esse  per  se  magnum  meritum  non  est. 
Iam  autem,  cum  bonam  coniugem  compares  cum  mala  — id 
quod  fieri  solet  — , illius  laus  valde  augetur  idque  eo  magis, 
quo  maior  culpa  in  hac  est  i.  e.  quo  magis  hoc  „malam  con- 
iugem esse"  ei  ipsi  tribuendum  est.  Nam  sic  culpam  intelle- 
gendam esse  puto.  Fuere  enim  tunc,  qui  hanc  culpam  non 
feminae  sed  viro  imputarent.  Confer  Ann.  III,  34,  ubi  Taci- 
tus Valerium  Messalinum  ita  loquentem  facit:  „frustra  nostram 
ignaviam  alia  ad  vocabula  transferri : nam  viri  in  eo  culpam, 
si  femina  modum  excedat."  Hoc  autem  „modum  excedere" 
viro  Romano  summum  habebatur  vitium.  Iam  quidem  Taci- 
tus, quamquam  Messalini  sententiam  non  sequitur,  tamen 


*)  Cf.  praecipue  Wex  et  Walther  ad.  h.  1. 

feminae  soli  illam  culpam  totam  esse  tribuendam  negat.  Cum 
autem  aliquantum  huius  culpae  mala  coniux  certo  ipsa  habeat, 
apparet  bonam  coniugem  profecto  iam  propterea  laudandam 
esse,  quod  sit  bona  non  mala,  idque  eo  magis  quo  maior  ea 
culpae  pars  sit,  quae  ipsi  malae  coniugi  imputetur. 

ii. 

✓ 

De  modorum  apud  „quod“  particulam  usu. 

In  universum  haec  dicenda  sunt.  Tacitus  ut  omnino  in 
posterioribus  suis  scriptis,  praecipue  in  annalium  libris,  provi- 
dentia quadam  et  sui  ipsius  indicii  reticendi  studio  adductus 
libentissime  coniunctivo  utitur,  hunc  modum  etiam  „quod“ 
coniunctioni  certe  in  historiis  et  annalibus  saepius  quam  indi- 
cativum adiungit.  Quantopere  autem  coniunctivi  vel  indica- 
tivi usus  in  singulis  scriptis  praeponderet,  hac  tabula  demon- 
stretur. 


script. 

min. 

historiae 

dial. 

Agr. 

Ger. 

I. 

II. 

III.  IY. 

Y. 

Ind. 

13 

7 

11  31 

5 

10 

12  8 

— 

35 

Coni. 

1 

— 

— 1 

4 

18 

8 10 

3 

43 

Annales 

I. 

II.  III. 

iv.  y. 

VI. 

XI. 

XII.  XIII.  XIY.  XV.  XVI. 

Ind. 

7 

7 12 

11  — 

7 

2 

9 

2 14  4 

5 

80 

Coni. 

13 

9 15 

10  2 

8 

7 

11 

8 14  5 

6 

108 

Iam  ad  singula  perquirenda  adeuntes  primum  indicativi 
usum,  quatenus  ei  aliquid  alieni  inest,  contemplemur. 

'i 

1.  Indicativus. 

a)  In  oratione  obliqua  indicativus  pro  conjunctivo  his 
locis  positus  est:  H.  II,  72  „ exstiterat  quidam  Scribonianum 
se  Camerinum  ferens  Neronianorum  temporum  metu  in  Histria 
occultatum  (esse),  quod  illic  clientelae  et  agri  veterum  Crasso- 
rum ac  nominis  favor  manebat”.  Ann.  IY  10  „Sejanum  Lygdi 
quoque  spadonis  animum  stupro  vinxisse,  quod  is  Lygdus . . . 
erat.”  Ib.  65  „Haud  fuerit  absurdum  tradere,  montem  eum 

antiquitus  Querquetulanum  cognomento  fuisse,  quod  talis  sil- 
vae frequens  fecundusque  erat”.  Ann.  XII  38  „neque  minus 
id  clarum  (esse),  quam  quod ostendere”.  XV  43  desti- 

nabat, ut  aedificia  saxo  Albano  solidarentur,  quod  is  lapis 
impervius  est”.1) 

Contra  etiam  in  oratione  indirecta  indicativum  iure  adhiberi 
constat,  si  enuntiato  una  notio  circumscribitur  ut  H.  IV  69  ,, con- 
stat obstitise  Treveris  Lingonibusque  apud  Grallias,  quod  Vin- 
dicis motu  cum  Verginio  steterant”  (Parteinalime  fur  V). 

Praeterea  hic  locus,  qui  commemoretur,  dignus  esse  vi- 
detur Agr.  10 : „sed  mare  pigrum  et  grave  remigantibus  per- 
hibent ne  ventis  quidem  perinde  attolli,  credo,  quod  rariores 
terrae  montesque  (sc.  sunt)  et  profunda  moles  continui  maris 
tardius  impellitur”.  Hoc  enim  exemplum  solum  reperitur,  ni 
fallor , quo  Tacitus  per  vocem  „credo”  interpositam  se  suam 
ipsius  explicandi  rationem  proferre  fatetur. 

b)  Contra  codicum  scripturam  indicativum  ponendum 
esse  dial.  25  Halmius  recte  perspexit,  ceterique  recentiores 
editores  ut  Michaelis,  Andresenus  eius  emendationem  iure  in 
textum  receperunt.  Ibi  enim  legitur : „nec  refert,  quod  inter 
se  specie  differunt,  cum  genere  consentiant”.  Codices : diffe- 
rant”; qui  coniunctivus  nullo  modo  excusari  potest.  Immo 
adeo  luculenter  apparet  Halmii  coniecturam  probandam  esse, 
ut  plura  verba  facere  non  opus  sit. 

c)  Semper  indicativus  a Tacito  positus  est  post  „nisi 
quod”.  Hoc  autem  ex  eo  facile  explicatur,  quod  „nisi  quod” 
nunquam  in  oratione  obliqua  usurpatum  est.  Id  quod  forte 
an  consulto  Tacitus  vitaverit,  dijudicari  non  potest. 

2.  Coniunctivus.  ' 

Quamvis  saepe  Tacitus  in  posterioribus  scriptis  adhibeat 
coniunctivum  quin  etiam,  ubi  fortasse  indicativum  exspecta- 


9 cf.  Draeger  synt.  Tac  §.  151.  Nipperdey  ad  I 10.  Hic  quidem 
praeter  alios  hunc  locum  laudat  H.  IV.  4:  „id  vero  erga  rempublicam 
superbum  (sc.  erat),  quod  in  manu  sua  fuisse . . . iactabat”.  Is  enim 
non  „erat”  sed  „esse“  supplet.  Sed  „erat”  omissum  esse  ex  eis  ver- 
bis, quae  antecedunt,  apparet  : „ipsa  quoque  insectatio . . sera  et  sine 
libertate  sc.  erat.“ 

mus,  tamen  leges  grammaticas  quas  novimus,  unquam  violasse 
dici  nequit.  Sane  — idque  non  mirum  est  — haud  pauca 
inveniuntur  exempla,  in  quibus  coniunctivum  alieni  quiddam 

habere  negare  non  possis : eorum  autem  explicatio  nunquam 
affert  magnam  difficultatem.  Qua  de  renunc  dicendum,  erit. 
H.  I.  86 : „id  ipsum  quod  paranti  expeditionem  Othoni  . . . iter 
belli  esset  obstructum,  in  prodigium  vertebatur”.  Coniunctivus 
scilicet  ex  sententia  eorum  positus  est,  qui  illam  rem  in  pro- 
digium vertebant.  H.  II  54:  „intendebat  formidinem,  quod 
publici  consilii  facie  discessum  Mutina  desertaeque  partes  fo- 
rent”. Coniunctivus  ex  opinione  eorum  collocatus  est,  quorum 
formido  intendebatur,  tanquam  scriptum  sit:  „metuebant  (sc. 
e prioribus:  senatores)  eo  magis  quod  e.  q.  s.”  vel  simile 
quiddam.  Porro  H.  V 10:  „ augebat  iras,  quod  soli  Iudaei 
non  cessissent'7.  Rursus  coniunctivus  explicatur  ex  eorum 
cogitatione  , quorum  irae  augebantur.  Sed  jam  videamus, 
quid  inusitati  sit  in  talibus  locis.  Equidem  hoc  puto.  Is 
vel  ei,  e quorum  sententia  scriptor  res  narrat,  nominatim 
non  dicuntur,  sed  tantum  velut  implicite  in  his  impersonali- 
bus  ideoque  non  satis  definitis  vocibus  ut  „intendebat  formi- 
dinem” „ augebat  iras”  continentur.  Iam  autem  fieri  potest, 
ut  coniunctivi  non  ad  singulos  homines,  quf  e verborum  et 
sententiarum  nexu  cognoscuntur,  sed  omnino  ad  homines  (man, 
die  offentliche  Memung)  referantur.  Sic  res  se  habet  in  exem- 
plo postremum  allato;  omnium  irae  augebantur:  ex  existima- 
tione communi  coniunctivum  „ cessissent”  scriptor  posuit.  Si- 
militer Ann.  II  37:  „quo  magis  mirum  fuit,  quod  preces  Marci 
Hortali...  superbius  accepisset”  (Um  so  mehr  wunderte  man 
sich  dass  etc.)  Ann.  III  29:  „utque  haec  secundo  rumore, 
ita  adversis  animis  acceptum,  quod  filio  Claudii  socer  Seianus 
destinaretur  (Man  war  unzufrieden).  Et  saepius.  Conferri 
potest  p.  19.  — 

Praeterea  plerumque  coniunctivum  scriptor  ponere  solet 
post  verba  accusandi,  laudandi,  vituperandi  similia  et  post  ea, 
quae  aliquem  affectum  exprimunt.  Tamen  uno  loco  coniunc- 
tivus aliquid  offensionis  habere  mihi  videtur.  Dial  9 : lauda- 
vimus nuper  ut  miram  et  eximiam  Vespasiani  liberali tatem, 


quod  quingenta  sestertia  Basso  donasset”.  Iam  Vespasianus 
revera  donaverat;  non  est  igitur  quidquam  cogitati,  de  quo 
agitur,  ita  ut  liac  de  causa  coniunctivum  collocatum  esse  exi- 
stimemus. Immo  etiam  hic  coniunctivus  tanquam  ex  alius 
sententia  positus  est.  Nam  quodammodo  alii  sunt,  qui  tunc 
laudaverunt,  alii  qui  nunc  hoc  recordantur.  Vel  etiam  sic 
explicare  licet.  Is  qui  loquitur,  cum  prima  persona  pluralis 
utatur,  cogitat  simul  de  ceteris,  qui  eidem  Vespasianum  lau- 
daverunt, eorumque  ex  animo  coniunctivum  adhibet. 

Denique  hi  duo  loci  commemorentur  necesse  est:  Ann. 
VI  18  (24) !)  „ datum  erat  crimini  quod  Theophanen  Mityle- 
naeum,  proavum  eorum,  Cn.  Magnus  inter  intimos  habuisset, 
quodque  defuncto  Theophani  caelestes  honores  Graeca  adu- 
latio tribuerat".  Ib.  40  (4 6)  „eo  anno  neque q u o d L.  Aru- 
seius  . . . morte  affecti  forent,  assuetudine  malorum  ut 
atrox  advertebatur,  sed  exterruit,  quod  Vibulenus 
Agrippa  . . . venenum  hausit".  Quae  modorum  mutatio, 
quamquam  miri  aliquid  ei  inest,  facile  explicatur.  In  primo 
enim  enuntiati  membro  illic  ex  accusatorum  hic  e populi  sen- 
tentia dicit,  in  secundo  simpliciter  rem,  de  qua  agit,  factam 
esse  narrat  scriptor. 

2.  Verborum  formae  praetermissae.* 2) 

Hic  usus  apud  „quod"  coniunctionem  rarius  obviam  est  quam 
apud  quia,  sed  eaedem  leges,  quas  illic  (p.  20.)  attuli  quae- 
que praecipue  ad  coniunctivi  formarum  praetermissionem 
pertinent,  etiam  hic  valent.  Desunt  autem  Agr.  10„sunt,"  H. 
11.12:  „erat.”H  III  43.  „erat.”  Ann.1.9  „esset.”  — Ann.  Xiy 
8 :„cubiculo  modicum  lumen  inerat  et  ancillarum  una,  magis  &c 
magisjanxia,  quod  nemo  a lilio  ac  ne  Agerinus  a uidem(sc. veniret";. 
Draegerus(§.  35)  exempla  praetermissionis  verborum  movendi 
et  agendi  enumerat.  Hoc  autem  loco 3)  „ veniret"  supplendum 
esse,  e sententiarum  nexu  facile  intellegitur. 


x)  cf.  Nipperde}'  ad  b.  1. 

2)  Nipperdey  ad  Ann  I.  7.  Draeger  § 34—37. 

3)  Nipperdey  ad  h.  1. 

§.  3. 

Quoniam. 

Hac  coniunctione  Tacitus  fortasse  paullo  rarius  sed, 
credo , eodem  modo  quo  ceteri  scriptores  utitur.  „Quoniam“ 
enim  hisjtantum  locis  invenitur  idque  cum  indicativo  coniunc- 
tum:  dial  10.  32.  33.  41.  Hist.  II,  11.  III,  69.  IV,  5.  49.  73. 
V.2.  Ann.I.  57.  II,  56.  Ili,  71.  IY,  6. 67  (suppi.  „sunt“)XV,  63. 
27.  cum  coniunctivo : Germ.  2.  Hist:  II,  32.  IV,  85.  Ann.  I, 
1 0.  59.  II,  26.  46.  IV,  16.  39.  XIII,  47.  XV,  24.  43. 

1)  Iam  nobis  singula  persequentibus  primum  de  lectionum 
quas  libri  exhibent,  fide  atque  auctoritate  pauca  dicenda 
sunt.  Librarii  enim  pro  „quoniam“  voce  praeter  compendium 
„qm“  — quod  in  cod.  Med.  II  aliquoties  exstat  — etiam 
„qua“  scribebant,  quod  in  cod.  Med.  I pluribus  locis  legitur. 
Jam  vero  antiquiores  editores,  in  quibus  Waltherus,  Beroaldo 
auctore  illud  „quo“  pro  ,,quando“  scriptum  esse  perperam 
arbitrati  hic  locis  Ann.  I,  57.59.  II,  26.  56.  III,  71.  IV,  6.  16. 
„quando“  pro  „quoniam“  in  textu  posuerunt.  Nunc  recentiores 
editores  quoniam  restituerunt 

Accedit  altera  paullo  gravioris  momenti  quaestio.  H.  III 
5. 73.  V,  2.  codex  Mediceus  II  praebet  compendium  „qa  = „quae,“ 
id  quod,  cum  coniunctio  causalis  requiratur,  omnino  ferri  ne“ 
quit.  Iam  quidem  Halmius,  Heraeus,  Nipperdeyus  „quonianfi- 
Ritterus,  Waltherus  „quia“  substituerunt,  idque  utrique  auc- 
toritate codicum  quorundam  secundi  ordinis  adiuti Nec 
facile  fieri  poterit,  ut  quid  rectum  sit,  certo  diiudicetur,  prae- 
sertim cum  una  mutatio  haud  difficilior  sit,  quam  altera.  Nam 
cqmpendia  particularum  „ quoniam,  “ „quia,“  „quae“  adeo 
inter  se  similia  sunt , ut  hac  de.  re  nihil  concludi  possit.  — 
Immo  hic  ad  scriptoris  dicendi  genus  recurrendum  erit. 
Quam  ob  rem  illos  locos  paullo  accuratius  examinemus 
necesse  est.  H IV.  5 legimus:  „res  poscere  videtur,  quo- 
niam iterum  in  mentionem  incidimus  viri  saepius  memorandi, 
ut  vitam  ejus  . . . paucis  repetam“.  Ib  73 : „Sed  quoniam 
apud  vos  verba  plurimum  valent,  statui  pauca  disserere.” 


‘)  cf.  Ritteri  notas. 

H.  V.  2 : „Sed  quoniam  famosae  urbis  supremum  diem  tradituri 
sumus,  congruens  videtur  primordia  eius  aperire".  Quibus  sen- 
tentiis „ quoniam"  non  solum  e communi  sed  etiam  e propria 
Taciti  dictione  accommodatissimum  esse  statim  elucebit.  Saepius 
enim  ille,  cum  excursum  aliquem  vel  narrationis  transitum 
excusare  vult  et  probare,  hanc  particulam  usurpat : ut  Ann  IV 
6:  „congruens  crediderim,  recensere  ceteras  quoque  partes, 
quoniam  ille  annus  attulit  e q.  s“.  Dial.  33:  „quoniam  initia 
et  semina  veteris  eloquentiae  satis  demonstrasse  videor,  persequar 
nunc  exercitationis  e.  q.  s.“  Sed  etiam  qui1  non  „quonianT*  illis 
locis  sed  „quia“  scribunt,  a Taciti  sermone  non  abberrant.  Nam 
Ann.  II  27  legitur:  „cujus  negotii  initium,  ordinem,  finem 
curatius  disseram , quia  tum  primum  reperta  sunt  e.  q.  s/ 
Ann.  XV.  72  „Consularia  insignia  Nymphidio  ....  quia1)^ 
nunc  primum  oblatus  est,  pauca  repetam".  Adde,  quod  iam 
supra 2)  demonstrasse  mihi  videor,  apud  Tacitum  coniunctionem 
„quia"  similiter  ac  „quoniam"  haud  raro  adhiberi.  Quae  cum 
ita  sint,  utra  particula  illis  tribus  locis,  „quia"  an  „quoniam", 
a Tacito  scripta  sit,  in  dubio  relinquendum  esse  censeo;  for- 
tasse autem  „ quoniam,  “ cum  universe  sit  usitatius  in  talibus 
sententiis,  anteferre  itaque  Halmii,  Heraei,  Nipperdeyi  emen- 
dationem sequi  licebit. 

2)  De  Taciti  conjunctionis  „quoniam”  usu,  cum  is,  ut 
dixi,  ab  aliorum  scriptorum  consuetudine  vix  discrepet,  fere 
nihil  habeo,  quod  addam.  Sed  proferantur  haec: 

Dial.  32:  „sunt  aliae  causae,  quas  a vobis  aperiri  ae- 
quum est,  'quoniam  quidem  ego  jam  meum  munus  explevi.” 
Hoc  „quidem”  ad  quoniam  adjectum  esse  videri  potest,  ut 
in  „quando-quidem,”  „si-quidem.”  Sed  „quidem”  ad  .,eg6’> 
referendum  ac  tantum  per  anastropham  quandam  ante  hoc 
positum  esse  ex  sententia  liquet. 

1)  Omitto,  quae  huic  loco  inest,  lacunam;  pro  „quia  nunc“  autem, 
quod  Halmius  et  Nipperdeyus  in  textu  habent,  codex  praebet  quannc: 
id  quod  Ritterus  pro  „quando  nunc“  accipit.  Mihi  quidem  utrumque 
ferri  posse  videtur.  Halmius  autem  (qui  sane  „quoniam“  scribere  mavult) 
et  Nipperdeyus,  cum  „quia“  scripserint,  etiam  hanc  particulam  tali  loco 
a Taciti  sermone  non  abhorrere  concesserunt. 

2)  cf.  p.  8. 

Paullo  insolentius,  ni/fallor  — certe  in  ceterarum  causa- 
lium usu  conjunctionum  tale  quiddam  non  observavi  — duobus 
locis  principale  enuntiatum  per  „ita”  introducitur:  Ann.  IV. 
16  *):  „et  quoniam  'exiret  e jure  patrio,  qui  id  flaminium 
apisceretur  . . , ita  medendum  esse  et  q:  s.”  ib  39.  „et 
quoniam  audiverit,  Augustum  consultavisse,  ita  si  maritus  Li- 
viae quaereretur,  haberet  in  animo  e.  q.  s.” 

Non  ad  totam  sententiam,  ut  solet,  sed  ad  unam  vocem 
explicandam  spectat  enuntiatum  a „ quoniam”  pendens,  ita  ut 
tanquam  in  parenthesi  appositum  esse  videatur,  Ann.  II.  56: 
„ Ambigua  (sc.  erat)  gens  ea  antiquitus  hominum  ingeniis  et 
situ  terrarum,  quoniam  [—  denn  bekanntlicli)  nostris  provinciis 
late  praetenta  penitus  ad  Medos  porrigitur.”  Quae  verba 
(„quoniam  — porrigitur”)  ad  „situ  terrarum”  referenda  esse 
plane  apparet. 

Ann.  XIV.  28  „quoniam”  pro  ,, quod”  positum  esse  Drae- 
gerus  contendit  (§.  188).  Ibi  enim  codex  Mediceus  II.  ex- 
hibet: „Comitia  praetorum  arbitrio  senatus  haberi  solita,  quo 
acriore  ambitu  exarserant,  princeps  composuit.”  Jam  quoniam 
ad  „quo  acriore  ambitu”  correlativum  deest,  — fortasse  lacuna 
statuenda  est  — Halmius,  quem  sequitur  Draegerus,  „quo” 
in  „quoniam”  mutavit.  Sed  cur  „quo”in  „quoniam”  mutatur? 
In  codice  Mediceo  II.  compendium  „quo”  pro  „quoniam”  non 
invenitur,  si  quidem  Ritteri  notis  criticis  confidere  licet.  Ergo 
Nipperdeyumjure  „quod”  scripsisse  censeo.  Nam  recte  judicat 
Draegerus,  hoc  loco  „quod”  postulari. 

3)  Restat,  ut  de  modis,  quos  „ quoniam”  particulae  ad- 
jungit Tacitus,  breviter  disseram. 

1 Goerenzius  ad  Cic.  de  fin.  III.  18  §.  59 : „Notandum  est 
enim,  auctorem  (i.  e;  Ciceronem)  duplici  ratione  ad  „ quoniam 44 
subjunctivum  ponere,  partim  „ut”  conjunctione,  partim  accu- 
sativo cum  infinitivo  aut  praecedente  aut  sequente”  — sequun- 
tur exempla  — „ Aliter  ad  quoniam  conjunctivum  additum  non 
meminimus,  nisi  forte  in  parenthesi  cf.  pro  Sest.  11.  26.” 
Jam  quidem  hoc  Goerenzii  judicium  de  Ciceronis  particulae 


‘)  Draeger  § 188. 

usu  nescio  verum  falsumne  sit,  sed  ad  Taciti  usum,  si  non 
totum,  tamen  ex  parte  bene  quadrat:  is  enim  conjunctivum 
non  posuit  nisi  acc.  c.  inf.  aut  praecedente  aut  sequente. 
Neque  ullum  exemplum  invenias,  ubi  conjunctivus  minus  usi- 
tate positus  nos  offendat.  Indicativus  quoque  nusquam  contra, 
legem  adhibitus  reperitur,  uno  loco  excepto,  de  quo  nunc 
agendum  est. 

Ann.  II.  28  codex  Mediceus  I.  haec  tradit:  „posse  et 
Cheruscos  ceterasque  rebellium  gentes,  quo  (i.  e.  quoniam) J) 
Romanae  ultioni  consultum  est,  internis  discordiis  relinqui.” 
Quae  verba  cum  prioribus  ita  cohaerent;  Tiberius  magnis 
factis  Germanici  in  Germania  prospere  bella  gerentis  sollici- 
tatus estejusque  gloriae  invidet,  quamobrem  eum,  ut  Romam 
redeat,  hortatur  ac  praeter  alia,  quibus  veram  suam  senten- 
tiam dissimulare  studet,  etiam  hoc  praetendit : Romanae  ultioni 
consultum  esse. 

Jam  propter  orationem  obliquam  pro  „consultum  est”  — 
„consultum  esset’7  requiritur.  Sed  tamen  non  defuerunt 2),  qui 
indicativum  „est”  defenderent  eumque  cum  Taciti  genere  di- 
cendi prorsus  convenire  affirmarent.  Sed  quamquam  is  haud 
raro  in  oratione  indirecta  paullo  insolentius  indicativo  utitur 
(cf.  p.  3.  29),  tamen  hic  locus  in  illorum  numerum  referri  non 
potest.  Tum  enim  certe  „erat”  ponendum  fuit.  Cf.  Ann.  III. 
6:  „proin  repeterent  sollemnia,  et  quia  ludorum  Megalesium 
spectaculum  suberat,  etiam  voluptates  resumerent.77  In  directa 
oratione  Tiberius  etiam  hoc  loco  „subest”  dixit.  Tacitus  au- 
tem, ejus  verba  indirecte  afferens  „subest7’  in  „suberat”  com- 
mutat, quia  de  rebus  praeteritis  agit.  Contra  praesens  tempus 
retineri  potest,  si  id,  de  quo  sermo  est,  etiamtum  cum  Tacitus 
scribit,  dici  potest,  ut  sententia  communis,  similia.  Sic.  Ann. 
XV.  43:  „destinabat  ut  aedificia  saxo  Albano  solidarentur, 
quod  is  i apis  impervius  est.” 

1)  Est  hic  locus  in  numero  eorum  , quibus  vetustiores  editiones 
„quando”  pro  „qttoniam”  habent.  Sed  sive  „quando”  sive  „quoniam” 
scribas,  hac  re  nil  mutatur;  nam  etiam  „ quando”  hic  causaliter  positum 
eadem  fere,  qua  quoniam,  uteretur  significatione. 

2)  cf.  Walther  ad.  h.  1. 

Sed  indicativus  omnino  hic  ferri  nequit.  Si  Tiberii  verba 
„Romani  ultioni  consultum  est”  cum  veritate  congruerent, 
non  solum  praetenderentur  vel  certe  Tacitus  ipse  eis  assen- 
iiretur,  tum  indicativus  nihil  haberet  offensionis.  Indicativo 
enim  non  utitur  scriptor  — quem  summae  cautioni  operam 
dare  scimus  — minime  in  oratione  obliqua,  nisi  veri  aliquid 
vel  certe,  quod  verum  esse  ipse  credit,  pronuntiat.  Hic  autem 
optime  postremis  ejusdem  capitis  verbis  eloquitur,  se  Tiberii 
invidiosa  consilia  prorsus  perspexisse:  „haud  cunctatus  est 
ultra  Germanicus,  quamquam  fingi  ea  seque  per  invidiam 
parto  jam  decori  abstrahi  intellegeret.”  — Quae  cum  ita  sint, 
factum  est,  ut  jam  pridem  Mureto  auctore  facillima  mutatione 
„est”  in  „esset”  emendaverint.  Quam  conjecturam  in  textu 
posuerunt  e recentioribus  Halmius,  Nipperdeyus.  „Est”  autem 
sola  in  Haasii  editione  (1855)  adhuc  exstat.  — Praeterea 
Ritterus,  ut  habeat  aliquid  peculiare,  pro  „est”  scribit  „sit.” 
Hoc  plane  perversum  esse  luculenter  apparet.  Nam  non  solum 
in  praecedentibus  verbis  jam  plures  conjunctivi  temporum 
praeteritorum  positi  sunt,  quia  „monebat”  verbum  regens  in 
praeterito  collocatum  est ; sed  etiam  codicum  scripturam  „est” 
ex  „esset,”  non  e „sit”  corruptam  esse,  facile  intellegitur. 

§.  4. 

Quando 

(quandoquidem , siquidem). 

Particulam  quando  causaliter  positam  haud  raro  inve- 
nimus apud  Tacitum *)•  Ac  primum  quidem  quod  attinet  ad 
significationem  huius  causalis  coniunctionis,Boetticherus  haec 
dicit : „ quando “ = „ quoniam, “ „ quando quidem“,  „cum“,  cuius 
simillima  ratio  est,  non  solum  tempus,  sed  causam  quoque 
exprimentis,  nisi  quod  raro  admodum  „quandou  recta  etiam 
oratione  coniunctivo  iungitur“.  Qua  in  expositione  id  solum 
minus  accurate  dictum  est,  „quando“  raro  admodum  recta 
oratione  coniunctivo  iungi;  hoc  enim  nunquam  fit;  immo  ubi 
ad  hanc  particulam  coniunctivus  applicatus  est,  is  ex  ora- 


*)  cf.  Boetticher  lex.  Tac.  — Draeger  §.  188. 

tione  obliqua  explicandus  est.  — Traeterea  autem  adnota- 
tionem,  quam  Kritzius  fecit  ad  Sallustii  Iug.  102.  9,  afferre 
liceat : ,,Non  satis  accurate  tamen  Ruhnkenius  ad  Ter.  Andr. 
IV.  5,  23  „ quando7’  plane  idem  esse  dicit,  atque  quoniam;/ 
rectius  F.  A.  Wolfius,  quum  ad  Suet.  Caes.  c.  28  vim  parti- 
culae cum  Graeco  ensidrj  compar  asset,  ad  Taciti  Ann.  I.  57  *) 
„ quando “ — inquit  — non  multum  differt  a causali  „quod” 
seu  „quia”  latente  quadam  significatione  temporis  Ita  autem 
continetur  utraque  vis,  ut  a temporis  notione  ad  causae  trans- 
eatur,  siquidem,  quod  certo  aliquo  tempore  fit,  pro  causa 
habetur  alius  rei  instituendae.’7  Hanc  Wolfii  sententiam  cum 
Kritzio  probare  debemus.  Sane  apud  Tacitum  quidem  „quando“ 
causale  non  solum  ad  conjunctionum  causalium,  quae  sunt 
„quia”  „quod,’’  sed  saepius  etiam  earum,  quae  sunt  „quoniam,” 
„cum”  (indem)  significationem  accedere  videbimus. 

2)  „Quando”  causalem  Jiabet  significationem  et  quidem 
indicativus  ei  adjungitur  his  locis:  Germ.  33.  H.  I.  87.  90 

11.  33.  III.  47.  IV.  6.  65.  V.  24.  Ann.  I.  44.  XII.  67.  XIII. 

12.  XIV.  4.  31.  XV.  60.  Conjunctivus  legitur:  H.  II.  34.  III. 
8 78.  V.  13.  Ann.  III.  18  IV.  64.  VI.  6 (12)  XI.  1.  17.  XII. 
2.  6.  19.  48  („esset”  suppi.)  62.  XV.  17.  19.  62.  XVI.  29. 
Primum  igitur  invenitur  „quando”  causale  G.  33,  deinde  in 
historiis  undecies,  in  annalium  libris  vicies;  cum  indicativo 
conjunctum  quatuor  decies,  cum  conjunctivo  duodevicies. 

Jam  apparet,  non  ubique  pro  certo  dijudicari  posse,  utrum 
particulae  ^.quando’’  significatio  propius  absit  ab  hujus  an 
illius  conjunctionis,  a „quia”  an  „quoniam”  an  „cum” ; namtam 
accurate  et  subtiliter  conjunctionum  significatio  discerni  nequit 
neque  ab  ipso  scriptore  discernitur,  ut  hoc  fieri  possit.  Ita- 
que pauca  exempla  sufficiant. 


9 hoc  loco  recentiores  editores  „quoniam”  (cod.  „quo”)  scribunt.  — 
De  confusione  particularum  „quoniam”  et  , quando,”  quae  ex  eo  facta  erat, 
quod  vetustiores  editores  compendium  „quo”  in  cod.  Med.  1.  pro  „quando” 
legebant,  cf.  p.  33.  " 


39 


a)  „ quando”  = „quia”  Ann.  IV.  64:  „adduntur 
sententiae  ut  mons  Caelius  in  posterum  Augustus  appellaretur, 
quando]  cunctis  circumflagrantibus  sola  Tiberii  effigies  — 
mansisset.”  Ann.  XII.  2.  6.  67  („igitur  exterrita  Agrippina, 
et  quando  ultima  timebantur”;  cf.  „et  quia”  p.  10). 

b)  „ quando  = quoniam”  Germ.  33  „maneat,  quaeso, 
duretque  gentibus,  si  non  amor  nostri,  at  certe  odium  sui, 
quando  urgentibus  imperii  fatis  nihil  jam  praestare  fortuna 
majus  potest  quam  hostium  discordiam.”  H.  I 87.  90  II.  34 
IV.  6 Ann.  I.  44. 

c)  „ quando”  = „cum”  explicativum  „indem”:  Ann. 
XII.  62.  „mox  recentia  in  Caesares  merita,  quando  ea  loca 
insiderent  e.  q.  s.”  XIV.  4.  XVI.  29.  cf.  „quia”  = „cum” 
(„indem”)  p.  7. 

Denique  quod  ad  modorum,  qui  „quando”  conjunctioni  ad- 
jecti sunt,  usum  attinet,  equidem  in  nullo  loco  offendi.  Omnes 
enim  conjunctivi  facile  ex  oratione  obliqua'explicantur.  Paullo 
audacius  fortasse  hic  modus  positus  est  Ann.  IV.  64,  quem 
locum  jam  supra  attuli : „Adduntur  sententiae,  ut  mons  Caelius 
in  posterum  Augustus  appellaretur,  quando  ....  mansisset.” 
Conjunctivus  e sententia  eorum,  qui  sententias  addebant,  collo- 
catus est.  Cf.  p.  19  et  praecipue  31. 


„ Quandoquidem”  semel  admodum  in  Taciti  scriptis  in- 
venies H.  III.  54  „quandoquidem,  inquit,  magno  documento 
opus  est,  nec  alius  jam  tibi  aut  vitae  aut  mortis  meae  usus, 
dabo  cui  credas.”  „quando  quidem”  = „da  nun  einmal  ” 

„siquidem”  bis  mihi  obviam  fuit:  Agr.  24.  „eamque par- 
tem Britanniae  quae  Hiberniam  aspicit  copiis  instruxit,  in 
spem  magis  quam  ob  formidinem:  siquidem  Hibernia  . . . . 
miscuerit.”  • Germ.  30 : „Ultra  hos  Chatti  initium  sedis  ab 
Hercynio  saltu  inchoant,  non  ita  effusis  ac  palustribus  locis, 
ut  ceterae  civitates  in  quas  Germania  patescit ; durant  siquidem 
colles,  paulatim  rarescunt  e.  q.  s.”  Hic  locus  diverse  intelle- 
gitur. Haasius  aliique  eam  interpunctionem,  quam  supra 

feci,  probant,  ita  ut  ,,  siquidem”  per  anastropham !)  in  secundo 
enuntiati  verborum  loco  positum  sit.  Atque  ego  quidem  hanc 
sententiam  sequor.  Alii  ut  Kritzius  post  „inchoant”  punctum, 
post  „ durant”  comma  collocant,  comma  post  „colles”  tollunt; 
subjectum  ad  „dqrant”  est  „Chatti.”  Sed  cf,  Kritzii  editionem. 

f §.  5. 

Quippe,  quippe  qui.  Ut  qui. 

„ Quippe”  particulae,  quam  saepissime  (115)  apud  Tacitum 
invenimus,  omnino  inest  vis  conjunctionis  causalis  „nam”  vel 
„enim.”  Eam  igitur  nihil  valere  ad  modorum  electionem  li- 
quet. Nihilominus  autem  memoratu  dignum  esse  puto,  semel 
modo  in  enuntiato  per  „quippe”  introducto  conjunctivum  in- 
veniri. Qui  locus  est  Ann.  VI.  22  (28) : „quippe  sapientissimos 
veterum,  quique  sectam  aemulantur,  diversos  reperias  (man 
findet)  e.  q.  s.” 

Deinde  quod  attinet  ad  distributionem  particulae  in  sin- 
gulos Taciti  libros  factam,  „quippe”  in  dialogo  nusquam,  in 
Germania  semel  (c.  37),  in  Agricola  ter  (c.  4.  7.  44),  in  hi- 
storiarum tricies  semel,  octogies  in  annalium  libris  mihi  obviam 
fuit. 

Praeterea  quae  de  usu  „quippe”  vocabuli  dicenda  sunt, 
magna  ex  parte  cum  eis  observationibus,  quas  de  ejusdem 
vocis  apud  Livium  usu  Hildebrandus*  2)  fecit,,  bene  consentiunt. 

1)  Primum  enim  ac  praecipue  Tacitus  „quippe”  particula 

utitur  in  enuntiatis,  [quibus  inest  verbum  finitum,  — quod 
quidem  uno  loco  excepto  semper  in  indicativo  positum  esse, 
jam  supra  commemoravi.  f 

2)  Deinde  „quippe”  adhibetur  sed  rarius  in  enuntiatis 
accusativi  cum  infinitivo,  idque  semel  in  historiis  (II.  66)  sae- 
pius in  annalibus  I.  79.  II,  15.  80.  III,  5.  17.  IV,  19.  38  VI, 
28.  (34)  XI,  25.  26  XII,  41.  XIII,  27.  50.  XV,  29.  XVI,  1.  7.  14. 


q.Draeger  §.  227,  ubi  anastroplue  conjunctionum  exempla,  quae 
apud  Tacitum  exstant,  enumerantur. 

2)  Programm:  Dortmund  1865.  p.  26.  27. 


3)  Denique  ,. quippe”  interdum  ad  adjectiva  vel  participia 
jungitur,  quibus  aliquod  substantivum,  quod  praecedit,  explicatur 
Hic  usus,  apud  Livium  quoque  rarior,  fin  Taciti  scriptis  bis 
reperitur : H.  I.  32 : „neque  illis  judicium  aut  veritas,  quippe 
eodem  die  diversa  pari  certamine  postulaturis.”  „quippe  — 
postulaturis”  spectat  ad  „illis.”  Ann.  III.  68.  „nisi  quodCn. 
Lentulus  separanda  Silani  materna  bona,  quippe  alia  parente 
geniti,  reddendaque  filio  dixit.”  „quippe  geniti”  refertur  ad 
„Silani.”  — 

Restant  duo  loci,  quibus  quippe  paullo  insolentius  adhi- 
bitum est.  H.  1.72:  „et  haud  dubie  servaverat,  non  clementia, 
quippe  tot  interfectis,  sed  effugium  in  futurum,  quia  pessimus 
e.  q.  s.”  Verbis  „quippe  tot  interfectis”  explicatur,  cur  Titum 
Vinium  clementia  adductum  Galbae  filjam  servavisse  credi 
non  possit.  Haec  verba  igitur  in  parenthesi  addita  eadem 
exprimunt  ac  „quippe  tot  interfecerat.”  Ann.  XI.  6 : „Suilius 
et  Cossutianus  et  ceteri,  qui  non  judicium,  quippe  in  manifestos, 
sed  poenam  statui  videbant,  circumsistunt  Caesarem  et  q.  s.” 
„Usitatius  et  dilucidius  fortasse  Tacitus  dixisset : „in  se  quippe 
manifestos.” 

In  universum  praeterea  haec  sunt  addenda. 

1)  Saepius,  ut  apud  Livium,  ita  apud  Tacitum  „quippe” 
particula  aliqua  parenthesis  introducitur.  Sic  Hist  III.  9 
„has  ad  copias  nequaquam  Vitellianis  pares,  quippe  tres  adhuc 
legiones  erant,  misit  epistulas  Caecina  e.  q.  s.”  H.  IV.  36. 
Ann.  I,  58.  II,  80.  III,  17.  IV,  1.  VI,  5.  (V,  10)  XIII,  19.  XV,  46. 

2)  Particula  ., quippe”  pro  primo  secundum  locum  in 
enuntiato  tenet  (anastrophe)  *) his  locis:  Agr.  3.  Ann.  II,  15. 
33.  80  III.  2.  5.  17.  IV.  17.  19.  32.  38.  39.  41.  67.  VI.  28. 
(34)  XII,  36.  41.  XV,  29.  35.  51.  60  XVI,  1.  17. 

3)  Hildebrandus  1.1.  demonstrat,  uno  loco  apud  Livium 
., quippe”  particulam  eandem  fere  vim  habere,  ac  „quia”  vel 
„quod.”  Liv.  V.  53.  4 enim  legitur:  „nunc  has  ruinas  reli- 
quendas  non  censerem,  quippe  tum  causa  nobis  ....  victoriae 
esset,  nunc  haec  migratio  gloriosa  est.”  Tale  autem  quiddam 


Draeger  §.  227. 


apud  Tacitum  non  reperitur.  — Apud  eundem  Livium  „quippe” 
haud  raro  cum  conjunctionibus  „cum,”  „ubi,”  „si  ” „etsi”  con- 
junctum adhibetur.  Sed  id  quoque  a Taciti  sermone  abhorret.  — 


,,quippe  qui1)  semel  admodum  apud  Tacitum  legimus 
Agr.  18  „ita  petita  pace  ac  dedita  insula  clarus  ac  magnus 
haberi  Agricola,  quippe  cui  ingredienti  provinciam  — labor 
et  periculum  placuisset.  Conjunctivum  igitur  secundum  optimae 
latinitatis  legem  positum  esse  videmus.  Apud  Livium  enim 
post  „quippe  qui”  aliquoties,  apud  Sallustium  semper  indica- 
tivus usurpatur. 

Pro  „ quippe  qui”  Tacitus  undecies  adhibuit  „ut  qui,”1) 
idque  cum  conjunctivo  conjunctum,  Agr,  11.  H.  I,  29.  37. 
51.  H.  II,  12.  78  H.  III,  25  Ann.  II,  10  Ann.  IV,  62.  Indi- 
cativus legitur  Germ.  22;  Ger.  17  indicativum  „est”  supp- 
lendum esse  Boetticherus  quidem  judicat.  E ceteris  scrip- 
toribus Cicero2)  „utqui”  non  utitur,  Livius  ei  partim  indica- 
tivum, partim  conjunctivum,'  Sallustius  indicativum  adjungit. 


*)  Draegrus  §.  155. 

*)  cf.  Kuehnast  Liv.  Synt.  p.  270. 


Vita. 


Natus  sura  Carolus  Ludovicus  Ferdinandus  Reuss  anni 
LII.  die  5.  mens.  Mai.  in  vico  Thuringensi,  nomine  Schloss- 
Beiohlingen,  patre  Gustavo  topiario,  matre  Emma  de  gente 
Vogt;  quos  adhuc  vivos  summa  pietate  colo.  Fidei  addictus 
sum  evangelicae.  — Literarum  rudimentis  in  progymnasio 
Donndorfensi  imbutus  anno  LXVI.  Portam  receptus  sum,  ubi 
Kobersteinii  viri  doctissimi  et  humanissimi  curae  commendatus, 
Carolo  Petero  rectore,  per  sex  annos  ad  literas  incubui.  A. 
LXXTI.  testimonio  maturitatis  instructus  Lipsiam  me  contuli 
philologicis  studiis  et  historicis  operam  daturus.  Quatuor  se- 
mestria ibi  versatus,  postquam  simul  militiae  annum  absolvi, 
Halas  commigravi,  ubi  studia  per  ter  senos  menses  continuarem. 
Scholis  interfui  virorum  illustrissimorum  Ritschelii,  Curtii, 
Ecksteinii,  Brockhusii,  Strumpellii  Lipsiae,  Halis  Erdmanni, 
b.  Bernhardyi,  Keilii,  Duemmleri,  Droysenii,  Kirchhoffii.  Se- 
minarii philologici  auspiciis  Keilii,  Dittenbergeri  unum  annum 
sodalis  fui.  Quibus  viris  omnibus  optime  de  me  meritis  gratias 
igo  nam  maximas. 


Theses. 


i. 


Ad  restituendum  Horatii  carmen  VIII.  libri  IV.  hos 
versus  ejiciendos  esse  existimo:  15 -—19  (non  celeres  fugae- 
rediit)  v.  28.  33. 


Quatuor  illi  versus,  qui  a quibusdam  codicibus  in  initio 
Aeneidis  ponuntur,  spurii  habendi  sunt. 

III. 

Tac.  Agr.  20:  capite  exeunte  Wexii  emendatio  maxime 
probabilis  mihi  esse  videtur:  „ut  nulla  ante  Britanniae  pars, 
illa  illacessita  transierit.” 


IV. 


Pugna  ad  Euiymedontem  commissa  in  annum  466  vel 
465  cadit. 


